Tepuk Bahu Nampak Mudah Tapi Impaknya Besar. Itulah Sentuhan Magik Jika Ibu Bapa Nak Minta Anak Bantu Kerja Di Rumah

Mendidik anak-anak bukan satu tugas yang mudah. Apatah lgai di zaman yang serba mencabar ini. Kalau ibu bapa zaman dahulu, belum terdedah dengan teknologi seperti mana sekarang, anak-anak mudah mengikut kata.

Malah, anak-anak dahulu pantang nampak rotan, semuanya menikus. Tetapi kini sudah berbeza. Namun, tidak bermakna ibu bapa lepas tangan dalam mendidik anak-anak. Kena bijak mengambil hati mereka dan dalam masa yang sama, anak-anak tetap hormat dan mendengar kata.

Ada satu perbuatan kecil yang jika diamalkan, ada kesan besar dalam mendidik anak-anak.

Kita mungkin sudah mengamalkannya, tetapi tak perasan itu adalah amalan yang baik.

Atau, jika belum, saya ceritakan pagi ni.

Saya panggil teknik ini, ‘sentuhan pengaruh’.

Ada dalam beberapa hadith menunjukkan Nabi Muhammad sendiri mengamalkan perbuatan ini bagi tujuan mendidik sahabat.

Apabila kita mahu meminta anak-anak untuk membantu kerja-kerja di rumah. Selalunya, kita mungkin memanggil dan memberi arahan terus kepada mereka.

Mulai hari ini, tambah baik cara itu dengan teknik ‘sentuhan pengaruh’.

1. Panggil anak.

2. Apabila dia sudah di depan kita, pegang tangannya atau tepuk dan lekat terus tangan kita di bahu mereka.

3. Pandang wajah mereka, berikan arahan, “Iman, tolong abah vakum rumah ya.”

4. Selepas mereka angguk, lepaskan sentuhan.

Teknik ‘sentuhan pengaruh’ digunakan dalam langkah ke-2.

Dalam kelam kabut, banyak perkara nak diselesaikan di rumah, biasanya arahan hanya diberi melalui jeritan jarak jauh.

Cara begitu, mudah dianggap sebagai ‘paksaan’.

Sama seperti kita di pejabat.

Hari ini semakin teruk. Arahan dikeluarkan hanya melalui whatsapp. Tiada lagi ‘mutual respect’ seperti dulu.

Saya ingat, awal bekerja tahun 2000 dulu. Setiap kali ada tugas baru, pegawai atasan saya ketika itu akan panggil dan tepuk di bahu sambil berkata, “Eh, kita ada task baru ni. Awak tolong saya boleh?”

Perbuatan tepuk bahu itu mudah.
Tapi, bukan semua orang boleh buat.

Bagi saya, sentuhan itu magik.

Seorang yang tinggi levelnya, sentuh kita.
It’s something!

Susah sangat nak faham, bayangkan Tun M lalu depan kita dan bersalam. Tak cukup itu, tiba-tiba dia tepuk bahu kita!

Wow, imagine that. Coat yang dipakai tu, confirm masuk frame, gantung di rumah.

Perasaan sama ada pada anak-anak.
Apabila ibu bapa meminta bantuan, sambil sentuh mereka. Itu sangat besar.

Sentuhan seperti tepuk bahu, tekap tapak tangan ke dada, pegang pipi, itu semua magik. Perbuatan mudah, tapi impaknya besar.

Ok, sikit lagi ya. Nak reveal rahsia orang berpengaruh.

Apabila kita bersalaman, mereka akan sentuh lengan atau siku kita. Cuba perhati selepas ni.

Nampak macam benda biasa.

Itu adalah tanda, dia sedang sentuh ‘butang akrab’ kita.

Jika kita rasa selesa, itu tanda dia boleh masuk atau ngam dengan kita.

Dapat sesuatu?

Jangan lupa praktis pada anak.
Sebaiknya, sejak kecil ni.
Insya Allah, hati mereka mudah ditakluki.


Masak Nasi Benamkan Bawang Putih, Rahsia Awet Muda Dan Kesihatan Diri, Nasi Pun Jadi Lebih Lembut Dan Sedap!

Nasi merupakan makanan ruji rakyat Malaysia. Jika tak ada nasi, memang tak lengkap menu hidangan buat keluarga.

Biasanya kita masak nasi begitu sahaja dengan membasuh beras sehingga bersih dan membuat ukuran paras air supaya nasi tidak terlalu lembut atau keras.

Nampu tahukah anda, ada segelintir kita ketika memasak nasi akan meletakkan bawang putih ketika memasak nasi.

Tentu ada sebabnya! Menurut puan Nurul Diyana Kamaludin, dikatakan campuran bawang putih di dalam nasi antaranya sebagai petua awet muda, turunkan kolesterol, merawat selsema dan demam.

Nak tahu kelebihan petua ini, ikuti perkongsiannya.

Petua Awet Muda, turunkan kolesterol, merawat selsema / demam dan lain-lain.
Amalan saya bila memasak nasi. Kadang saya bakar dgn kulit sampai lembut. Bila malas, saya masak bersama nasi. Makan mcm tu je. Dua tiga hari sekali.

Caranya, bila nasi dah didih dan hampir kering, benamkan bawang putih. Nanti akan lembut dan sedap. Tak affect pun rasa nasi putih tu. Kenapa saya suka amalkan petua makan bawang putih?

Di antara kebaikan bawang putih :

1.Membantu menghilangkan kolestrol
2.Bagi pesakit diabetes dapat mengurangkan kandungan gula yang tinggi dalam badan.
3.Melancarkan aliran darah
4.Meningkatkan nafsu suami isteri
5.Menurunkan tekanan darah bagi yang darah tinggi
6.Antibakteria mengurangkan risiko mendapat kanser
7. Awet muda. Antioksidan yg tinggi dan bagus untuk kecantikan luaran juga dalaman
8.Menyahkan/membuang toksin dalam badan
9.Sesuai digunakan rawat selsema / demam
10.merawat tulang rapuh dan memberi nutrisi bagi mendapatkan tulang yg kuat
11.membantu mengurangkan dan mengawal berat badan dan byk lagi khasiatnya

Sekian, selamat menjamu selera.

Kredit : nurul Diyana kamaludin


5 Petua Perawatan Luaran & Dalaman Untuk Awet Muda.Memang Kena Cuba!

Meskipun bertambahnya umur, kita orang perempuan sebolehnya tidak mahu wajah terlihat tua.  Jika boleh biarlah sentiasa awet muda.

Berharap sahaja mana mungkin boleh terjadi,  tapi perlu ada usaha bagi melengahkan kesan penuaan terlihat diwajah.

Jika diikutkan petua orang dulu-dulu umpamanya,  memang banyak. Sama ada secara luaran hinggalah melalui pemakanan. Dan semua itu,  5 yang mudah untuk dilakukan kami sediakan untuk anda amalkan.  Jom semak apakah cara terbaik tersebut untuk kekal muda.

Guna air basuhan beras

Ketika hendak masak nasi untuk keluarga, simpan air basuhan beras yang ketiga. Cuci muka dengan air basuhan beras sambil selawat tiga kali.Lakukan secara konsisten.

Basuh muka dengan air kelapa

Seminggu sekali, cuci muka dengan air kelapa,biarkan kering lalu bilas. Amalan ini bagus untuk naikkan seri muka dan tegangkan wajah tanpa botoks.

Guna air mawar sebagai toner

Air mawar mengandungi banyak khasiat antaranya mengandungi ada vitamin A,C dan E. Semburkan air mawar pada kulit wajah selepas cuci muka setiap hari. Hasilnya, pori pori muka semakin kecil dan wajah semakin berseri-seri.

Selain perawatan dari luaran,  amalan minum air herba tertentu juga dapat membantu wanita untuk kekal muda.

Antaranya seperti mengamalkan minum air rebusan serai.  Penyediaannya cukup mudah,  ambil 10-15 batang serai, kemudian di rebus dengan air 10 liter selama 2 jam atau hingga pekat dan keluar bau harumnya. Amalkan selalu dan akan nampak kesannya pada wajah dan tubuh badan.

Selain itu,  minuma  air halba yang dicampur dengan kurma juga mempunyai khasiatnya yang tersendiri disamping mambantu untuk kekal muda.

Ini sebagai mana yang dikongsikan oleh  Dr Malinda.

Bahan-bahan:

1 sudu halba (Fenugreek)
7 biji kurma (saya prefer guna Kurma Mariami sebab tak manis, kalu tak just guna kurma biasa yang tak manis )
Air – setengah cerek

Caranya:
1. Masukkan air dalam cerek untuk merebus.

2. Masukkan halba dan kurma tadi.

3. Rebus sampai warna air kelihatan seperti teh.

4. Siap! Ambil airnya dan minum seperti teh biasa.

Anda tak perlu tambah gula sebab manisan dari kurma tu dah cukup. Minum 2 kali sehari untuk kesihatan yang lebih baik.


“Harap Boleh Ucap Selamat Tinggal & Beri Pelukan Terakhir..” – Leona Luah Rasa Sedih Pemergian Datuk

Cucu kepada Allahyarham Datuk Pahamin Rajab yang juga pempengaruh, Kasih Iris Leona turut berkongsi rasa berduka atas pemergian insan tersayang itu yang sentiasa menceriakan hidup serta percaya dengan setiap perkara dilakukannya.

Luahan yang dimuat naik di laman Instagramnya khas buat datuknya yang dipanggil Tok Pok itu jelas menunjukkan bahawa Leona cukup menghargai setiap perkara yang dilakukan Allahyarham, namun, berharap dapat mengucapkan selamat tinggal dan memberikan pelukan terakhir.

“Saya bagai tidak percaya awak tiada lagi di sini. Saya tidak tahu bagaimana hendak gambarkan perasaan ini.

“Sepanjang hidup, saya hanya mahu membanggakan datuk. Apabila datuk tiada lagi di sini, saya tidak akan ada peluang lagi untuk bertanya apakah datuk bangga dengan saya?

“Saya sedih masa kita bersama di dunia ini sudah berakhir. Saya harap boleh ucap selamat tinggal dan beri pelukan terakhir.

“Saya tidak boleh ulang masa tetapi saya akan cuba sebaik mungkin untuk menjadi cucu yang datuk banggakan,” katanya.

Allahyarham Pahamin, 77, yang juga bekas Pengerusi AirAsia Berhad, meninggal dunia akibat serangan jantung ketika dalam penerbangan ke London, UK, malam Sabtu.

Berita duka itu dikongsi bapa Leona, pelakon, Azhar Sulaiman melalui hantaran Instagram (IG), awal pagi Ahad.

Azhar dilaporkan berkata, bapa mentuanya yang juga bekas Ketua Pengarah, Jabatan Pengangkutan Jalan (JPJ) dalam perjalanan menghadiri majlis graduasi anaknya di London.

Leona berkata, jika ada peluang bercakap dengan arwah Tok Pok, dia mahu datuknya tahu bahawa diri bersyukur atas semua perkara yang sudah dilakukan arwah buatnya.

“Tanpa datuk, saya tidak akan jadi seperti hari ini. Saya bertuah berpeluang memanggil awak sebagai datuk. Saya harap awak merasakan yang sama mengenai saya,” katanya.

Artikel Lain :

Sumber : @kasihirisleona


Lisa Dan Yusri Raikan Hari Jadi Anak Dengan Tema Dinosaur! Meriahnya!

Setiap ibu bapa pastinya meraikan hari jadi buat anak tercinta. Begitu juga dengan pelakon Lisa Suraini dan Yusri Abd Halim yang baru-baru ini telah memuat naik beberapa keping gambar dan video di Instagram miliknya

Majlis Hari Jadi dengan tema Dinosaur merupakan sambutan hari jadi anaknya yang kedua, Yusof Leonne. Meriahnya sambutan hari jadi yang dihadiri oleh beberapa kenalan artisnya dan kenalannya.

“Today was all about you Sonshine. Happy 2nd Birthday Yusof Leonne.”

Dalam pada itu, para peminat pasangan ini kagum melihat Lisa dan Yusri melayan anak-anak dengan perasan kasih sayang.

Terdahulu, Lisa dan Yusry telah mendirikan rumah tangga pada 23 Februari 2012 dan dikurniakan dua orang cahaya mata bernama Yahaira Leanne, 4 tahun dan Yusof Leonne, 2 tahun.

Foto : Instagram Lisa Surihani


Bila Isteri Terlebih Sayang Suami. Kenali 10 Tanda Ini Yang Buat Rumahtangga Makin Kukuh

Tanda istri sayang suami mudah dikenalpasti.Ada beberapa petunjuk dan indikator untuk mengesan perkara tersebut.Sebab tanda isteri sayang suami tak pernah menipu dalam perkahwinan. Jika tiada tanda tersebut,para suami hendaklah selalu kirimkan doa agar istri sayang sama suami.

Tujuan utama perkahwinan ialah menjaga kesucian dan kehormatan lelaki dan wanita dalam serba serbi. Saya sangat gembira untuk berkongsikan tanda istri sayang suami menurut buku Seni Bercinta & Memikat Lelaki.Buku ini hasil karya Tuan Khalid Al-Sayyid Abdul Al-‘Al.

10 TANDA ISTERI TERLEBIH SAYANG SUAMI

1.Meletakkan kedudukan suami pada tempat tertinggi

Istri yang baik dan soleh faham perkara ini.Mereka faham bahawa keredhaan Allah letaknya pada redha seorang suami.

Mereka akan meminta izin dan meminta pandangan suami dalam serba sebi.Sebab mereka cintakan suami kerana Allah SWT.

2.Cinta hati seorang istri hanya untuk suami

Dalam hati istri tiada yang lain selain suami.Cinta untuk anak-anak dalam sudut lain dan tidak bercampur dengn cinta terhadap suami.

Tidak hairan seorang istri menjadi amat cemburu kepada suami jika mendapat tahu suaminya akan kahwin baru hahaha.

3.Suaminya unggul berbanding lelaki lain

Ini adalah bukti yang nyata istri sayang suami. Mereka akan memaling muka dari melihat Fat Tah Ah Min atau Sa Ru Han.Dalam hati mereka hanya suami sendiri yang terbaik dan tiada seorang pun mampu menyainginya. Cewah!Agak-agak berapa ramai istri  yang sanggup berbuat demikian ?

4.Menghormati suami dalam apa jua keadaan

Hormat suami bukan bermaksud takut kepada suami.Walaupun realiti sebenar ramai suami takut pada istri.hehehehe

Suara istri jangan melebihi suara suami ketika berbicara melainkan dalam keadaan terpaksa seperti minta tolong tatkala ular masuk rumah. Saya tergurau la pulak.

5.Seolah-olah tidak mahu berjauhan dengan suami

Adanya suami di sisi, jiwa istri tenang.Kalau boleh saling bersama bagaikan belangkas atau merpati sejoli.

Realiti hari ini ada juga yang tak suka berkepit dengan suami.Alasanya bosan tengok muka suami yang kurang hensem perut buncet. Yalahkan kalau ada suami yang ada kerja dari rumah.

6.Menyukai apa yang disukai suami.

Jika suami jenis kaki pancing maka istri pun mula suka memancing. Jadilah mereka berdua kaki pancing yang romantis di tepi sungai penuh syahdu.So sweet la ..ada ke ? Jangan pulak jadi —> kaki kencing. Tak baik.

7.Mengutamakan kepentingan suami melebihi kepentingan sendiri

Saya ragu-ragu juga.Dalan kehidupan berumahtangga hari ini ada lagi tak istri sanggup melakukan semua ini. Misalnya suami ingin berpoligami dan istri redha atas ketentuan takdirnya.

Dalam hatinya pasrah bahawa suami bahagia. Istri lama bahagia dan istri baru pun bahagia. Itulah dinamakan kebahagiaan berganda.

8.Menjaga kehormatan diri,suami,anak dan harta setiap masa.

Wanita yang sudah berkahwin berbeza dengan wanita yang masih bujang.Perbezaan utama dalam pergaulan dan tingkah laku. Ini tidak bermakna kebebasan diri sudah tersekat kerana terpaksa tetapi atas kerelaan sendiri untuk jaga kehormatan sebagai istri.

Malah ada istri yang sanggup berhenti kerja makan gaji dan ceburi kerja sambilan di rumah semata-mata untuk urus rumahtangga dengan sempurna.

9.Mendahulukan keperluan batin suami dari segala-galanya

Jika suami berkehendak yang itu [ faham sendirilah ya ] isteri wajar memenuhinya dengan sedaya upaya yang ada. Keperluan batin memang istimewa dan tiada tolok bandingnya.Ganjarannya pahala bukan alang-alang.

Andaikata suami rasa terpinggir dan kecewa jangan hairan cinta seorang suami akan beralih arah. Namun istri yang cinta suami sudah pasti taat dan bersyukur kerana bersedia untuk keperluan batin tersebut.

10.Membenci apa yang dibenci oleh suami

Pendek kata sudah satu kepala dengan suami.Si suami benci kepada budaya membazir maka istri pun turut sama.

Sebab suami faham membazir adalah amalan syaitan dan benci kepada pembaziran adalah amalan mulia. Jangan pula isteri suka membazir tatkala suami suka nak berjimat cermat.

Kesimpulan

Kebahagian suami istri adalah timbal balik.Tiada maknanya istri sahaja sayang suami ketat-ketat tetapi suami pula sayang kepada orang lain. Bukan kepada pembaca blog ini tetapi kepada masyarakat di ufuk Timur . Dalam erti kata lain tidak memghargai kasih sayang itu sendiri.

Kasih sayang suami istri hendaklah ikhlas kerana jika ditanya pasti suami-suami diluar sana akan kata, “Siapa yang tidak sayangkan istri” . Suami pula wajar lebih bertanggungajawab dalam rumahtangga agar istri makin cinta.

Makin sayang, Hari demi hari. Ingat tu para istri [ macam ramai istri] bahawa tanda istri sayang suami akan diketahui pasangan sama ada cepat atau lambat.


Makbulnya Doa Terbaik Dari Seorang Isteri. Lakukan Cara Ni Sungguh-sungguh!

Kekuatan doa memang semua maklum cukup luar biasa. Ia ibarat senjata buat perisai jiwa agar tidak kenal erti putus asa.

Lantas kita sebagai isteri seharusnya jangan pernah terlupa untuk mendoakan pasangan kita agar ia mampu melaksanakan tanggungjawabnya dengan sempurna dan kekal mencintai kita sebagai isterinya agar kebahagiaan berumah tangga dapat dinikmati.

Berdoa dan terus berdoalah!

Memahami ada waktu-waktu yang sesuai dan terbaik untuk si isteri menadah tangan memohon doa, ayuh kita baca perkongsian daripada Encik Muhammad Hassan ini.

MAKBULNYA DOA SEORANG ISTERI

Isteri WAJIB doa sungguh-sungguh untuk suami agar jadi PEMIMPIN yang terbaik untuk keluarga ini.

Jika bukan isteri siapa lagi untuk doakan suami. Jika sebelum ini banyak kebaikan yang ada pada suami kenapa hari ini kita mahu bicara keburukannya?

Bicara dan mengadulah kepada الله . Mengadu dengan penuh linangan air mata,dengan penuh keikhlasan. Mengadu kepada manusia adakalanya ia menyakitkan.

Sambil masak doa untuk suami, sambil basuh baju doa untuk suami. Sambil pegang tangan suami doa untuk suami. Tatap wajah suami,bicaralah dengan lemah lembut dan luahkanlah dengan linangan air mata.

Wahai yang bergelar isteri,bangunlah untuk 2 rakaat doalah untuk suamimu saat dia sedang tidur:

“ya الله ini suami saya,saya sayang dia lebih dari diri saya, banyak kebaikan dia untuk saya. ya الله ampunilah segala dosa dia,jadikanlah dia suami yang baik,yang taat segala perintahMU.

Jadikan dia suami yang soleh,bertanggungjawab,penyayang,suami yang prihatin,suami yang baik terhadap isteri dan anak-anak”

⭐Isteri antara syurga atau neraka buat suami⭐


Amal Madu Untuk Jaga Kesihatan, Ada Petuanya Kena Tahu!

Umumnya, mengamalkan  madu untuk tujuan penjagaan kesihatan dan juga diyakini berfungsi sebagai penawar penyakit, itu ramai antara kita sedia maklum.

Namun andai tidak tahu cara atau petua yang betul untuk pengambilannya, mungkin menyebabkan alaman tersebut kurang berkesan jadinya.

Jadi di sini berkenaan cara betul minum madu untuk dijadikan ubat, diharapkan memberi manfaat untuk kita semua.

1. Pilih Madu Yang Asli, Caranya..

Hati-hati ketika membeli madu. Ini kerana, 60 peratus madu yang ada di pasaran banyak yang tiruan. Banyak petua dikongsikan untuk mengesan madu asli. Misalnya, tengok yang paling likat, tak dihurung semut dan sebagainya. Tapi dengan kepandaian sekarang semua itu boleh direka.

Cuma satu cara ini, manusia tak boleh tiru. Caranya : Ambil piring, tuangkan madu satu sudu kecil di atasnya. Kemudian, siramkan air suam. Goncang. Jika madu asli, anda akan nampak ia membentuk corak sarang lebah atau heksogan.

2. Minum Madu Untuk Rawat Sakit Di Bahagian Kepala

Penyakit yang dialami di bahagian kepala seperti migrain, madu hendaklah diminum terus. Jangan dicampur air. Oleh sebab penciptan bumi dan manusia yang daripada tanah ini tidak terpisah, ada gelombang yang berputar 24 jam maka jadual makan madu perlu tepat. Untuk rawatan di bahagian kepala, ambillah selepas waktu subuh tapi sebelum habis waktu dhuha.

3. Untuk Rawatan Bahagian Badan

Masalah berkaitan perut, usus untuk capai nikmat kesembuhan maksima minumlah madu dengan air suam. Madu walaupun sejenis cairan ia mengandungi atom yang kuat. Sebab itu, dia kena dicairkan dengan air.

Cara minum : Ambil satu sudu teh saja pada waktu selepas dhuha ke zohor. Biar sedikit asalkan istiqomah.

Kacau madu ikut arah lawan jam. Ini kerana semua benda yang lawan jam akan menghasilkan tenaga. Manakala yang ikut jam akan menguraikan energi dan tak jadi ubat. Contoh paling mudah, ketika orang bertawaf dan pokok yang menjalar.

4. Ambil Madu Untuk Rawat Bahagian Pinggang Ke Bawah

Cara minum : Masa yang perlu diambil ketika ambil madu antara waktu zohor ke asar.

5. Rawatan Bahagian Bawah

Waktu minum madu adalah antara asar ke maghrib. Sebab gelombang pada waktu ini menurunkan sistem imun badan kita.

Tip Ini Penting!

√ Penyakit ini datang sebab adanya suhu panas dan sejuk. Bila kita sakit, majoriti suhu badan akan meningkat. Ketahanan badan pula menurun.

√ Macam mana nak tahu sama ada badan kita sedang panas atau sejuk. Check cuping telinga. Kalau cuping telinga sejuk bermakna badan kita tengah panas dan kalau cuping telinga panas, bermakna badan anda sejuk.

√ Sebab itu, campuran air dan madu pun kena betul. Untuk dapatkan madu yang panas, kena tuang air dulu dalam gelas baru letak madu. Manakala untuk dapatkan madu sejuk, letak madu dulu dalam gelas barulah tuang air.

Jika Badan Panas

Cara minum madu -> madu dulu dalam gelas baru campur air = madu sejuk

Dan bila diminum dengan cara ini ia akan sejukkan badan.

Jika Badan Sejuk

Ini cara minum madu -> tuang air dulu dalam gelas baru campur madu = madu panas

√ Selepas minum madu, jangan makan campuran ikan dengan susu. Elakkan makan ikan dengan daging. Ini yang dikatakan laut jangan bertemu darat. Tak bagus untuk perut.

√ 1 sudu kecil madu kelulut bersamaan dengan 10 sudu kecil madu biasa. Ini kerana lebah kelulut itu kecil, ia boleh masuk sampai ke rongga bunga. Tapi hati-hati ketika membeli madu kelulut. Jangan cari yang berwarna susu kerana dibimbangi ada campuran buah laici yang masam.

√ Madu mentah ini boleh ‘boost’ energi seseorang. Jika mahu memandu jarak jauh katakan pukul 4 petang nak bergerak, jam 8 pagi dah kena minum.

√ Jangan letak madu di tempat yang akan mengubah molekul madu. Dalam peti ais misalnya.

√ Madu juga boleh jadi ubat mata yang mujarab. Campurkan dengan air hujan dan titiskan di mata. Nanti akan ada rasa pedih. Titikkan antara waktu selepas subuh dan sebelum dhuha. Kenapa ikut prinsip minum madu yang dinyatakan di atas untuk rawatan di bahagian kepala.

Kalau tidak ikut waktu yang tepat, ia menghilangkan rasa sakit tapi tidak menghilangkan penyakit.


Nak Kulit Mulus, Wanita Ni Buat Skrub Sendiri Untuk Pakai Hari-hari. Terbukti Menjadi!

Skrub muka merupakan rutin penjagaan wajah yang perlu diberi tumpuan jika mahukan kulit yang mulus , berseri dan lembut. Paling tidak dua kali dalam seminggu, wajah perlu di skrub.

Pun begitu, tahukah anda bahawa skrub juga boleh dihasilkan sediri menggunakan bahan dari dapur sahaja dan kesannya cukup puas hati.

Ini sebagaimana yang dikongsikan oleh Aya Zuki. Nak tahu lanjut, ikuti perkongsiannya di sini.

Jom gaiss try tips ni. Guna barang-barang dapur jurrrr. Aya buat pakai hari-hari. Best giler kulit lepas pakai!

✅kulit lembuttt sangat, sampai rasa nak kunyah pipi sendiri.
✅blackhead dan whitehead hilang dari radar. Dah takde rasa hidung berduri-duri
✅kulit licin nak mekap pon rasa smooth je
✅cerahkan kulit
✅buang sel-sel kulit mati, berseri-seri muka lepas scrub
✅elak jerawat

Letsegooo buat!

1)Segenggam beras ( basuh dulu)
2)garam
3)barli

Barli banyak sangat khasiat dia. bagus untuk kulit cerah, anjal dan awet muda!

Step 1 : Ambil segenggam beras dan dicuci.

Step 2 : Masukkan garam ke dalam pengisar.

Step 3 : Masukkan beras ke dalam pengisar.

Step 4 : Kisar halus.

Step 5 : Keluarkan daripada pengisar.

Step 6 : Ambil barli.

Step 7 : Masukkan ke dalam pengisar kering.

Step 8 : Kisar halus.

Step 9 : Keluarkan kisaran barli ke dalam bekas.

Step 10 : Satukan kisaran beras dan barli.

Step 11 : Gaul hingga sebati.

Step 12 : Sedia untuk digunakan.


Ini Rahsia Ibu Kena Tahu Untuk Bina Potensi Diri Anak. Barulah Hebat!

Ibu bapa yang hebat dalam mendidik anak-anak haruslah tahu cara bagaimana untuk membina potensi dirinya. Ibu bapa adalah orang paling penting untuk pembentukan akhlak, sahsiah dan kendiri anak-anak supaya membesar sebagai individu yang cemerlang dunia dan akhirat. Dalam usaha mendidik anak ibu bapa sepatutnya mempunyai amalan asuhan yang terbaik untuk mengenali potensi anak-anak dan seterusnya mengembangkannya pada masa hadapan.

Asuhan dan didikan berdasarkan potensi anak-anak inilah yang boleh menjadikan anak-anak genius dalam bidang tertentu. Namun adakah ibu bapa tahu bagaimana  melatih anak itu berfikir seterunya menjadikan anak seorang itu genius.

Ikuti nasihat daripada DR ROZIETA SHAARY, Pakar keluarga dan kasih sayang atau dikenali sebagai ibu rose untuk membantu ibu bapa mengetahui amalan-amalan untuk mendidik anak menjadi seorang genius.

1.Didik anak nilai simpati

Apabila ibu bapa mendidik anak untuk menjadi seorang yang mempunyai sikap simpati dalam diri, ini bermakna telah  merangsang daya pemikiran EQ atau kecerdasan emosional  dalam diri anaknya. Ia adalah  asas untuk kekuatan intelektual. Apabila anak dibentuk menggunakan pendekatan ini, ia akan menyebabkan anak itu berfikir untuk melakukan sesuatu atas sebab yang lebih besar untuk memberikan kebaikkan kepada orang lain , bukannya  utk dirinya. Ia juga mendidik anak ini menjadi seorang yang tidak pentingkan diri tetapi menjadikan dirinya untuk kepentingan orang lain. Malah Islam dalam pengajarannya menggalakkan setiap manusia untuk memikirkan orang lain. Apabila mempunyai  emosi positif seperti ini, ia  akan mengeluarkan endorfin yang membuatkan  perasaan akan menjadi lebih tenang dan positif yang sekali gus memberi kekuatan dalaman untuk berfikir dengan lebih luas.

2.Biarkan anak berdikari

Kepentingan anak-anak berdikari memang di ketahui ramai ibu bapa. Berdikari adalah pendekatan perlakuan untuk membantu anak itu  mampu melakukannya atau tidak. Ia melatih anak itu mempunyai perasaan bertanggungjawab dan bukannya kepada sikap pergantungan kepada ibu bapa. Bagaimanapun, perlu diteliti kepada usia anak itu terutama anak yang masih kecil. Oleh itu, ibu bapa perlu melihat kepada kemampuan anak itu untuk mencuba melakukannya.  Jika anak itu ingin mencuba biarkan anak melakukannya asalkan mengikut kemampuannya. Apa yang berlaku apabila seorang anak itu , berasa dirinya mampu melakukan, ia akan menimbulkan rasa yakin diri dan rasa dirinya dihargai.  Anak yang dilatih berdikari akan menjadi orang yang kuat jiwanya dan dapat menyesuaikan diri dengan sebarang keadaan suasana dan tempat. Inilah cara membantu anak berakhlak mulia dan mempunyai emosi postif sekali gus merangsang kecerdasan mindanya.

Sebagai ibu bapa, kita perlu menghargai anak apabila mereka memberi pendapat. Apabila anak memberi pendapat, tidak bermakna dia melawan. Misalnya, ibu memberi arahan, “Pergi basuh kasut.” Anak berjawab, “ Mak boleh tak basuh kemudian.” Namun  sikap segelintir ibu bapa beranggapan percakapan sebegitu sebagai ‘melawan’. Oleh itu,  anda perlu faham apa yang dikatakan melawan atau apa yang dikatakan memberi pendapat. Ia adalah dua perkara yang berbeza.  Apa yang kita nak didik anak ialah perlu diberi peluang untuk memberikan pendapat secara berhemah dan bagaimana hendak memberi pendapat secara sopan. Biasanya anak-anak akan marah apabila tidak diberi peluang untuk bercakap. Seharusnya ibu bapa menjelaskan dengan berkata, “Nanti adik, mama sedang dengar, tak perlu tinggikan suara. Mama hargai pendapat adik”. Jadi anak akan bercakap sopan apabila memberi pendapat, bukannya secara tengking atau melawan ibu bapa. Kebiasannya anak-anak berusia enam tahun sudah mulai menunjukkan sikap sebegini kerana mereka mulai mempunyai sifat ingin tahu yang tingggi dan berkebolehan berdikari.

Merangsang pemikiran anak melalui penjelasan yang berkaitan dengan diri anak. Penjelasan ini akan mengajar anak untuk berfikir sebab dan kesannya. Misalnya , jika anak sudah berpakaian cantik dan kemas, tetapi meminta kebenaran untuk bermain diluar rumah. Ibu bapa perlu menjelaskan bahawa dengan cara bermain diluar akan memberi kesan kotoran pada baju dan akan memberi tekanan kepada anak dan anda sendiri. Apa yang perlu ibu bapa didik kepada anak  adalah memberi peluang kepada anak untuk faham situasi ini. Didik anak dengan komunikasi yang jelas supaya anak dapat berfikir, bukannya hanya mengikut kehendak anak semata-mata. Cara ini membantu anak untuk belajar membuat   pertimbangan dan berdikari. Malah secara tidak langsung anak boleh berfikir dan mengetahui apa kesannya jika melakukan sebarang tindakan.

Setiap ibu bapa yang inginkan anak sempurna dan genius. Namun kita sepatutnya membuat  anggapan sebegitu untuk anak. Ini kerana peranan kita sebagai ibu bapa belum tentu menjamin  sempurna. Setiap anak mempunyai kekurangan dan kelebihan.  Mungkin ada anak yang tidak cemerlang dalam akademik tetapi berjaya dalam bidang yang lain. Kebolehan dan potensi anak adalah berbeza. Jangan membandingkan setiap anak. Setiap anak yang dilahirkan mempunyai ptotensi diri yang harus ibu bapa gilap.  Apa yang paling utama, bimbingan ibu bapa terhadap potensi  anak-anak agar dikembangkan secara optimum.


“Menyesal Manjakan Anak, Beri Duit Hantaran 10K Tapi Minta Tolong Hantar Ke Klinik Cakap Isteri Tak Bagi.” Bapa Lumpuh Separuh Badan Akibat Strok Sedih Disisih 4 Anak.

Benarlah ada ungkapan mengatakan seorang ibu atau bapa mampu menjaga 10 orang anak, namun belum tentu 10 anak itu mampu menjaga seorang ayah atau ibu.

Mak ayah berpenat lelah bersengkang mata menjaga anak-anak dengan baik, namun apabila dewasa mereka tidak membalas budi, bahkan sanggup meninggalkan ibu bapa di rumah orang tua-tua. Padahal tanpa ibu dan bapa, mereka takkan lahir ke dunia ini.

Apabila anak semakin besar, dan sibuk bekerja, sedikit sebanyak lupa akan ibu dan bapanya.  Pelbagai alasan seperti tiada masa untuk bersama ibu bapa, sibuk bekerja adalah alasan seorang anak yang hanya mampu lepas tangan untuk menjaga orang tua. Inilah sebuah kisah yang cukup menjentik emosi tatkala membacanya.

Pilu hati seorang ayah apabila disisihkan anak sendiri sehingga terpaksa tinggal di rumah kebajikan orang tua Rumah Ehsan di sini sejak dua bulan lepas.

Itu yang berlaku kepada bekas  anggota Angkatan Tentera Malaysia (ATM) yang mahu dikenali sebagai Awang berusia 46 tahun ini. menututnya, tiga anak lelaki dan seorang perempuan berubah sikap selepas dirinya lumpuh separuh badan akibat strok, dua tahun lalu.

Menurutnya, dia berhenti kerja awal selepas 10 tahun berkhidmat dalam Rejimen Artileri dan membesarkan anak dengan hasil menoreh getah di sebuah tanah rancangan Felda di Sungai Siput, Perak.

“Isteri meninggal dunia beberapa tahun lalu dan saya mula tidak berapa sihat selain ada lelah serta darah tinggi sebelum diserang strok hingga lumpuh separuh badan.

“Saya menyesal terlalu manjakan anak-anak sampaikan duit hantaran kahwin RM10,000 pun saya beri tapi bila minta tolong hantar pergi klinik, anak tak diendahkan dengan alasan isteri tak bagi.

“Kereta, motosikal dan duit pun saya beri walaupun dulu hidup tak senang mana tapi bila saya lumpuh, anak-anak dah jadi lain,” katanya ketika ditemui pada program Masih Ada Yang Sayang dan Ihya Ramadan di Rumah Ehsan, kelmarin.

Awang berkata, dia pernah tinggal di rumah salah seorang anak sebelum dibawa ke sebuah hospital di Kuala Lumpur untuk rawatan sakit strok.

Namun tanpa Awang menyangka rupa-rupanya dia ditinggalkan sendirian hampir setahun di hospital berkenaan.

“Anak-anak tak jenguk pun, semua hospital buat hingga puasa dan raya tahun lepas pun mereka tak ada datang.

“April baru ini saya dibawa ke sini dan sekarang memang tak ada hati langsung atau sayang ke anak-anak.

“Kalau saya mati pun, tak perlu beritahu mereka kerana saya tak mahu ingat mereka lagi,” katanya.


Nilai Ilmu Jangan Samakan Dengan Gaji, Cara Bertindak dan ‘Survival’ Pun lain Level.

Nilai ilmu jangan disamakan dengan gaji dalam kehidupan kita. Ini kerana mempunyai ilmu ini akan mempengaruhi cara kita bertindak dan ‘survival’.

Malah dalam Islam pun menerusi ayat Al Mujadalah ayat 11 ada menyatakan bahawa “Allah akan mengangkat derajat orang-orang yang beriman dan orang-orang yang berilmu di antara kamu sekalian“.

Manakala, “Raihlah ilmu dan untuk meraih ilmu, belajarlah untuk tenang dan sabar.” – Umar bin Khattab

Justeru, ini menunjukkan bahawa ilmu itu penting dalam kehidupan manusia terutama orang mukmin.

Menurutnya, ilmu itu akan mendidik kita untuk belajar mengenai kehidupan. Sekali gus akan memberi impak kepada daya pemikiran dalam membuat keputusan dalam kehidupan termasuk alam pekerjaaan.

Coretan yang sungguh inspirasi untuk kita ibu bapa mendidik anak-anak bahawa ilmu itu penting dalam kehidupan. Jangan jadikan alasan pendidikan rendah mampu menjana pendapatan lumayan.

Sesungguhnya kita adalah khalifah yang harus sentiasa dituntut sentiasa mencari ilmu. Moga jadi inspirasi buat semua.

Ikuti perkongsianya.

“Prinsip saya

Belajar untuk hidup, hidup untuk belajar. Bukan untuk cari kerja.”

Bila kita belajar tinggi sampai degree, polar pemikiran kita berbeza dgn mereka yang tidak alami proses ini.

Class projects akan ajar kita time, resources & people management. Group discussions akan ajar kita toleransi, teamwork dan cara tangani ahli yg toksik.

Malah lecturers yang brutal pun akan ajar kita erti ketabahan dan kecekalan.
Pengalaman saya mengupah dua pemuda jadi Personal Assistant…

Yang pertama tiada degree, perlu disuruh setiap perkara. Even utk kerja mudah spt ambil gambar masa event. Gambar tak kreatif dan dari satu sudut sahaja. Banyak priceless moments terlepas.

Pemuda kedua – student UPM, saya engage part time. Gambar-GAMBAR dia ambik – Masyaallah – segenap angle ada… depan, belakang, atas stage, bawah stage… cemerlang!
Berbeza langit dan bumi dari segi logical thinking, creativity dan proactiveness.

Perlukan bukti lagi? Perkara yg sama berlaku dlm bidang lain spt berniaga, berurusan dgn jiran, bersosial, hatta jadi parents pun. Parents yg ada degree, walaupun full-time kat rumah, cara didik anak dia berbeza…

Boleh nak jadi waiters atau food delivery dll dgn gaji RM2K, malah sampai 5-6K. Tapi sampai bila? Masih puashati ke kita kalau 20 tahun kemudian, gaji tahap sama tapi badan makin tua.

Sedangkan yg ada degree, mungkin gaji kecik di usia muda, tapi akhirnya bijak mengatur strategi mengubah kehidupan.
Sedih kerana masih ada yg berfikiran begini di saat kita menuju menjadi negara maju.

Sumber:

Keluarga Talk: Mengukir Bahagia Tidak Semestinya Harus Korban Diri


Meruntun Jiwa Baca Luahan Hati Ozlynn. Pernah Poket Sendiri Kosong, Johan Tak Lokek Kongsi Rezeki.

Pelawak dan penyampai radio Hot FM, Johan dan keluarganya sering menjadi perhatian ramai. Malah layanannya kepada isteri dan anak-anaknya sering membuat wargamaya kagum.

Terbaru menerusi entri Instagram, isterinya, pelakon Ozlynn Wati membuatkan coretan panjang mengenai sikap Johan.

Jauh di sudut hati isterinya meluahkan rasa syukur memiliki suami yang sentiasa mengutamakan keluarga. Bahkan juga tidak lokek untuk membantu orang lain yang memerlukan bantuan.

Malah  suaminya juga mengetepikan keperluan sendiri seperti pakaian berjenama dan tidak mengendahkan aura negatif disekelilingnya. Pernah tidak berduit tapi tetap mahu membantu orang lain yang susah.

Coretan panjang penuh emosi ini, membuatkan para warganet sebak, malah ada yang berkongsi cerita pernah dibantu oleh pasangan suami isteri.

Kisah keluarga yang sungguh inspirasi. Bahawa walaupun dianggap antara selebriti yang dikenali ramai namun tetap tidak akan sesekali bersikap sombong atau lupa diri. Tetap tunduk ke bumi.

Kagum Dan Titip Doa


Abang Courier Minta Barang Mainan Rosak Demi Anak, Tapi Kejutan Lelaki Ini Buat Ramai Sebak!

Begitulah kasih seorang ayah sepanjang masa. Perkongsian seorang lelaki yang memberi barang permainan baru kepada seorang lelaki yang bertugas sebagai courier begitu inspirasi sehingga meruntun jiwa.

Biarpun pada mulanya ‘abang courier’ hanya meminta mainan buruk yang sudah lusuh dan rosak kepunyaan jirannya diletakkan diluar rumah tetapi hati lelaki ini terdetik untuk memberi hadiah buat anak ‘abang courier’  berkenaan.

Inilah dinamakan kongsi rezeki! Lelaki ini telah membeli barang permainan baru buat abang courier itu untuk diberikan kepada anaknya. Beliau telah memberikan kejutan buat ‘abang courier’  sehingga meruntun jiwa.

Ikuti perkongsiannya.

SAYA DITAMPAR OLEH SEORANG ABANG COURIER WAKE UP CALL FOR ME…

Panjang cerita ni, jarang laaa saya menulis panjang, slalu copy paste je… Tpi skali skala apa salah nyaaa… Ceritaaaa nyaaa mcm niiii…..

Last week hari yg agak penat, mengadap komputer siang malam, ada paper work kene settlekan.. mengeluh laa aku, padahal sebelum ni xbyk keje tak pulak bersyukur..hehehe… Penat otak ngadap komputer ni…hari hujan fuhhh besss tidoq niii..heheeh

WORK FROM HOME .. main2 ngan anak skit… Biasa laa main mcm2. Abis segala mainan ku punggah, nak bg depa senyap skit…sementara otak kasi lega skit…hehehe itu laaa upah nyaaa…sebakul mainan, then settle…heehe..

TANYA BARANG PERMAINAN ROSAK

tiba-tiba….PIN PINNN…PIN PINNNN…. Bunyi hon motor, aduhh sape lakk niii…. Aku tgk kat tingkap, oooo Abang Courier…. umur dalam 40an kot..aku capai mask, keluaq utk amik barang….

Abang Courier : assalamualikum dikkk barang dik… (kecik matanya, dok sengeh kot, xnampak sebab dia pakai mask)

Aku : waalaikumsalam..yaaaa berehhh bang… Sign sini ya bang?… Orait siapp bang…

Abang Courier : dik, ty skit dik, tuan rumah tu ade kat umah ke? (Sambil tunjuk rumah jiranku).. Sy bgi salam xde org jawab…

Aku : mungkin keje kot bang time ni, kenapa bang? Nak anta barang ke? Bg kat saya pun ok…

Abang Courier : eh tak, saya dari minggu lepas tgk ada mainan kat belakang tuu, mcm tak guna jee, sy igt kalau nak buang, saya nakkk…tapi nak mintak segan lak..hehe (Kecik lagi mata dia, sengeh lagi)

Aku : ooo, xsure juga bang….lama dah kat situ, nnti saya cuba tanyakan, meh no tel abg, saya call abg kalau saya jumpa tuan rumah nnti… Abang, abang nak nak wat pe benda tu bang?…. (Aku nak sure kan sebab slalu org ty besi, tin or kotak sebab nak jual, tapi risau gak nak ty direct, ty kene berlapik juga..hehehe)

Abang Courier : mmmmmm…. xde apee laaa dikkk, saje igt kalau tak guna, nak bawa balik bagi ANAK SAYA…..

Akuuuuuu tewassssss…. Checkmate….Abis…. Mendengar itu, jantung aku terus rasa mcm terhenti seketika… Dada aku terasa sempit, senak macam DITUMBUK…. aku kelu terus, dan Abang Courier berlalu pergi…

Aku masih berdiri, sambil pegang bungkusan, mataku tak lekang dari melihat Abang Courier bermotor dalam hujan sehingga lenyap dari pandangan….

KEJUTAN  BUAT ABANG COURIER

Aku masuk umah, sembang ngan wife, amik kunci kete, shooottt keluar…dalam sejam aku call abg tu….

Aku : helo bang, saya sembang ngan abg tadi, abg balik dah? Umah kat mana bang? Tunggu sat banggg…saya dapat dah mainan tu, nak bgi kat abg ni…

Abang Courier : Nak balik Serian ni, saya tunggu kat batu 7 ni, kat sekolah, mai laa dik, saya tunggu…

Sampai aku kat dia, dia lambai, dia masih igt kereta aku kottt…aku kasi high beam….

Aku turun, hujan renyai dah masa tu, mainan biar dalam kete dlu… sembang belakang van company dia, motor dah pulang kat company katanya…balik Serian bawa barang lak utk esok…

Aku : banggg dapat dah banggg mainan tuuu…

Abang Courier : Alhamdulilah…tima kasih laaa dik, susah lak menghantar ke sini….

Aku : alaaa dekat jeee bang…

Aku pun bawak keluar mainan tu…. Abang tu pandang mata aku muka nya berubah, aku balas dengan senyuman…

Aku : bangggg, sy tgk tadi mainan tu ada rosak skit… Saya beli baru utk abg yaa…(sambil sengeh kambing)…. Bukan sedekah bang, ni hadiah utk anak abang….

Aku sebut jeee perkataan ANAK…..sapppp abg tu tekup mata dia sambil duduk kat belakang van… Memandang ke bawah… Tak berkata apa selama seminit ..aku biarkan sahaja tak berkata apa… cuma 3 perkataan aku dengar sayup dari mulut nya….

Abang Courier : Allahuakbar… Allahuakbar…. Alhamdulilah…

Abg tu menangis, n cuba tolak perlawaan ku sebab malu katanya..

Aku : bang amik bang..utk anak, bukan sedekah tapi hadiah, saya bukan anak yang baik bang, dengan mak ayah saya, saya kadang2 kebih kurang, bila tgk abg, teringat susah nya ayah n mak saya.. mcm ni dlu kot nak besarkan saya… Dah besar, dah kerja, saya jadi lupaaa…saya igt saya susah dah konon…tpi sy lupaa ada lgi susah… Abg amik ye, nnti kalau x amik, saya nak jawap apa dengan Allah, saya ada duit skit, xbanyak sgt, tapi cukup beli mainan utk anak saya, kadang2 dorang campak campak je bang…abg pulak berminggu, bersusah nak dptkan… Terima ye banggg….

Alhamdulilah dia terima, semoga Allah membahagiakan kita semua.


Nak Jadi Menantu Kesayangan, Pujilah Pasangan Dihadapan Ibu Bapanya. Barulah Sweet!

Supaya rumahtangga bahagia dan disayangi, hubungan suami isteri dan mertua perlu dijaga dengan harmoni. Dalam kehidupan berumah tangga penting menjaga aib pasangannya terutama dihadapan mertua.

Sikap menghormati pasangan, memuji dan tidak memburukkan pasangan adalah salah satu  cara yang dapat menjamin keharmonian rumahtangga. Pasangan anda akan berasa dihargai jika dirinya dipuji dihadapan mertua. Moga kita muhasabah diri untuk menjadi pasangan yang terbaik dalam menjalani bahtera bersama orang yang tersayang.Barulah sweet!

Berikut perkongsiannya:

Saya teringat ibrah dari video Prof Muhaya & beberapa talk Baitul Muslim. Ada share tips bahagia rumahtangga untuk suami isteri & mertua.

Antaranya,

1) Pasangan perlu rajin puji pasangannya di hadapan ibubapanya.

Maksud saya, bila depan mak ayah kita, puji suami. Yang suami pula balik jumpa mak dia, puji isteri.

Sebagai contoh,

– Suami puji isteri pandai masak, sabar jaga anak-anak di depan ibu bapanya.
– Isteri puji suami rajin mengasuh anak, masak, kemas dapur di depan ibubapanya.

Hal ini untuk menimbulkan persepsi positif mertua terhadap menantu. Walau kadang ibubapa taklah tunjuk reaksi obvious, tetapi kalau setiap kali balik kampung kita cerita yang baik, asyik puji pasangan, mestilah lama-lama ibubapa kita pun makin hormat & sayang pasangan kita. Sebaiknya dilakukan semasa pasangan tiada. Niatkan untuk memperbaiki hubungan antara mereka.

2) Begitu juga, di depan pasangan kita rajin puji ibubapa.

Puji kebaikan ibubapa kita, contohnya kisah-kisah kenapa membuatkan orang kampung respect kepadanya, atau ramai orang kampung puji mutu masakannya, jahitannya atau apa-apa.

Hal ini untuk membuatkan pasangan kita menjadi hormat kepada ibubapa kita.

BIG NO : Jangan sesekali cerita masalah rumahtangga ibubapa yang sudah terkubur menjadi sejarah. Bimbang pelbagai persepsi timbul dalam fikiran pasangan tentang keluarga kita & diri kita sendiri.

3) Sebaiknya jangan sesekali bercerita keburukan pasangan kepada ibubapa, juga sebaliknya.

Untuk mengelakkan persepsi buruk kepada mereka. Anggaplah kita sebagai orang tengah yang menjadi pendamai.

Jika ada masalah dengan pasangan, jangan kita pergi buka aibnya kepada ibubapa.

“Mak tahu, isteri saya tu bangun lambat, pemalas masak, kerja rumah tak buat, baju tak lipat, keja ngadap fon je.”

Mak mesti berapi dengar anak lelaki kesayangannya mengadu sebegitu. Lalu, hilanglah rasa kasih & hormat kepada menantu. Walaupun mungkin sebenarnya menantu tu seller online, duit hasil bisnes tulah yang beli barang dapur & pampers anak-anak.

Kita ketua keluarga, aib isteri aib kita juga. Masalah akan berlalu, kita akan berbaik dengan pasangan, tetapi aib yang kita buka tetap terkesan di minda ibubapa kita.

Aib itu mungkin akan disebut, atau diungkit pada kemudian hari. & apabila ia disebut semula, pasti akan melukakan hati pasangan kita.

4) Kalau pun nak menjaga hati, jangan sesekali condemn pasangan di depan keluarga.

“Ni sayang tengok kari mak ni, punyalah sedap. Macam ni baru kari, bukan macam yang sayang buat tu, kucing pun tak selera nak makan.”

Ada ramai suami cenderung condemn isteri depan-depan keluarga, depan mak ayahnya. Mungkin niat kita nak bagi pasangan improve, atau nak jaga hati mak, tapi maaf, cara ni tak berapa santun, tuan-tuan.

Nak puji masakan mak depan isteri boleh, silakan. Tetapi jangan condemn & banding dengan masakan isteri pula. Pandai-pandailah tackle hati kedua-dua wanita ini. Jangan sampai silap pilih kata.

Isteri kalian dibesarkan oleh ibunya, diajar cara masak oleh ibunya. Tentu caranya sedikit berlainan. Bukan tak boleh diperbaiki, insyaAllah boleh. Berilah masa & sokongan.

Perkahwinan yang sukses bukan hanya melibatkan suami & isteri sahaja, namun ia juga melibatkan ibubapa & keluarga dua belah pihak.

Hubungan yang harmoni antara kedua buah keluarga & antara anak menantu akan menautkan kasih sayang kerana Allah, tidak dibuat-buat.

Semoga kita sentiasa dapat memperbaiki hubungan sedia ada & berbahagia hingga ke syurga sana. Amiin.

Muhasabah saya yang menulis.

#selfreminder
#intandzulkefli
#notabaitulmuslim


“Ada Mainan Baru, Yang Lama Kena Derma.” Kongsi Tip Elak Mainan Bertimbun, Cara Hanis Zalikha Disiplinkan Anak-Anak Dipuji!

Setiap ibu bapa mahukan yang terbaik buat anak-anak mereka. Justeru, dalam mendidik dan membesarkan anak-anak, tidak sama cara didikan. Begitu juga dengan pelakon dan usahawan Hanis Zalikha, 30.

Hanis dan Hairul berkahwin pada 5 Jun 2015. Hasil perkahwinan itu, mereka dikurniakan dua orang anak iaitu Yusuf Iskandar dan Alisa Aisyah.

Melihatkan cara pemilik jenama Cakenis ini membesarkan anak-anaknya cukup memberi inspirasi terutama kepada pasangan muda yang lain.

Tidak hairanlah, setiap kali memuat naik video mahpun gambar perkongsian di instagramnya, ramai ibu-ibu yang memberi komen.

Baru-baru ini, Hanis berkongsi tip bagaimana memastikan tidak  berlakunya lambakan barang mainan di rumah.

Menurut Hanis, mendidik anak-anakanya ‘melepaskan’ secara sukarela mainan tersebut dengan menderma yang lama jika sudah mempunyai mainan yang baharu. Mainan lama tersebut akan diberikan kepada orang lain yang lebih memerlukan.

Kaedah yang dipraktikkan Hanis ini juga ini dapat melatih anak-anaknya supaya lebih peka dalam pemilihan jenis barang. Bukan itu sahaja, mereka tidak akan sewenang-wenangnya meminta mainan yang baharu memandangkan sayang untuk melepaskan mainan lama kepada orang lain.

Dalam pada Itu, Hanis turut berkongsi tip untuk ibu bapa supaya membiarkan anak-anak memilih sendiri jenis mainanan yang ingin mereka berikan kepada orang lain.

Teknik ini melatih anak-anak supaya dapat membuat sesuatu keputusan berdasarkan apa yang mereka suka dan apa yang mereka tidak suka. Ini juga menjadikan mereka mempunyai presepsi dimana pendapat mereka dihargai dari kecil hingga dewasa kelak.


DIY Face Mist Guna Timun Untuk Sejukkan Kulit Ketika Cuaca Panas. Wajah Extra Glowing & Elak Jerawat Serta Sunburn!

Timun bukan sekadar dijadikan am sebaliknya ia bermanfaat dalam kecantikan kulit.  Apa kata ibu-ibu cuba buat face mist menggunakan timun.

Tip cantik ini dikongsikan oleh Tengku Wdec yang dikatakan dapat membantu mengatasi masalah kulit wajah.  Jom cuba!

Musim panas sekarang ni kan? Kulit rase perit je kan. Meh tengku ajar cara buat face mist sendiri.
Bagus untuk sejukkan kulit muka. Kecikkan liang pori, tegangkan kulit dan eyebag.
Perah lemon sikit utk muka sunburn dan jerawat.
Jangan lupe share ok👌💗

Cara membuat:

1)Bahan: timun sebatang.
Potong-potong. Rebuskan dgn air sikit. Jangan lama sangat. Sbb timun ketegori sayur. Rebus lama nanti vitamin die hilang. Agak lembut sikit blh terus angkat. Sejukkan sekejap.

2) Blend timun tadi dgn sedikit air rebusan. Agak2 je. Jangan banyak sgt.

3. Siapa ade jerawat atau sunburn. Boleh perah lemon sikit. Lemon bagus untuk cerahkan kulit dan matikan jerawat.

4) Masukkan dalam botol spray. Botol ni tengku beli dekat mr diy. Dah siap simpan dalam peti. Boleh tahan dalam 2 minggu sebab kita dah masak tadi kan.

“Bila nak pakai keluarkan sembur je dekat muka. Dah pakai tak payah bilas. Biar je kering macam tu.”

Tip Cantik:

Selain membantu mengekalkan kelembapan dan menyegarkan kulit, face mist digunakan sebelum dan sesudah makeup bagi menghindari rasa kering pada wajah dan membantu solekan tahan lama.

Jika wajah mempunyai jerawat kemerahan atau sensitif, ianya dapat meneutralkan kembali kulit wajah dari dalam.

#sharing #tipscantiktengku


Pusat Racun Negara Beri Amaran ‘Magic Mushroom’ Bukan Perisa Dalam Vape!

Sejak kebelakangan ini, Pusat Racun Negara telah menerima beberapa kes keracunan dan pertanyaan mengenai Cendawan Ajaib atau lebih dikenali sebagai ‘Magic Mushroom’ yang terkandung atau ditambah ke dalam vape.

Ada yang menganggap Magic Mushroom adalah perisa di dalam vape sama seperti perisa strawberi, perisa kopi, perisa mangga dan sebagainya.
BUKAN!

Magic Mushroom atau Cendawan Ajaib bukan sejenis perisa TETAPI ia merujuk kepada ekstrak bahan aktif yang terkandung di dalam cecair vape iaitu, PSILOCYBIN yang sengaja ditambah ke dalam vape untuk mendapatkan kesan halusinogen seperti berhalusinasi, keseronokan yang melampau, dan mungkin tidak sedarkan diri sepenuhnya.

AWAS! Pendedahan buat kali pertama sahaja boleh menyebabkan anda terpaksa menyerah diri ke hospital. Pengambilan Psilocybin berisiko menyebabkan muntah dan cirit -birit yang berpanjangan, rasa kebas di seluruh badan, degupan jantung menjadi laju, berpeluh-peluh dan boleh mengakibatkan sawan seawal 10 minit pengambilan. Lebih malang lagi, tiada rawatan khusus dan tiada ujian air kencing yang dapat mengesahkan pendedahan terhadap psilocybin menyebabkan proses rawatan menjadi lebih sukar.

Lebih membimbangkan, vape mengandungi Magic Mushroom ini juga semakin mendapat banyak permintaan di dalam pasaran. Ini dibuktikan apabila rampasan dadah oleh pihak berkuasa mendapati lambakan stok bahan ini dibawa masuk ke pasaran Malaysia secara haram. Daripada segi undang-undang, Psilocybin adalah bahan yang menyebabkan ketagihan yang dikawal di bawah Akta Dadah Merbahaya 1952 sama seperti ganja, heroin dan juga morfin.

Pusat Racun Negara sekali lagi mengingatkan bahawa Magic Mushroom BUKAN PERISA di dalam vape. Elakkan diri anda dan yang tersayang menjadi mangsa keracunan dadah berbahaya Magic Mushroom ini. Jangan hanya inginkan keseronokan sementara, sengsara selamanya.


Eratkan Hubungan Kekeluargaan Dengan Percutian Pendek Di Cameron Highlands. Sebelum Ke Sana, Ketahui Tips Penting Ni!

Bercuti bersama keluarga tentunya menjadi momen indah seisi keluarga. Atas sebab ini juga, sebaiknya aktiviti bercuti bersama keluarga perlu dicari masa yang sesuai untuk laksanakannya.

Jangan hanya menunggu  hujung tahun semata-mata malah percutian dihujung minggu juga tidak mustahil untuk dilakukan, contohnya dengan mengunjungi Cameron Highlands.

Sebelum itu, ketahui tip penting untuk bercuti di sana.

Tips – tips penting kalau nak ke CAMERON HIGHLANDS yang ramai tak tahu!

Raya ketiga hari tu kami jalan-jalan ke Cameron Highland lagi. Malah sempat juga kami borak panjang dengan rakan-rakan kerja di sini. Maka dapat saya simpulkan 7 tips ini untuk memudahkan anda holiday dengan happynya di sini.

Pertama sekali yang mana dari KL boleh ikut Tapah, dari Penang ikut Simpang Pulai. Pastikan bertolak awal okey! Sesudah subuh harap dah start enjin. Lambat confem jem oiii. Jangan lupa merancang itu penting.

Kena tahu info tempat-tempat menarik CH
-Ladang Teh Boh di Ringlet @ Bharat Teh Garden 9.30am-4.30pm (isnin cuti)
-KEA Farm 8.30am-6pm

-KHM Strawberry Farm Taman Sedia 8.30am-6pm
-Ladang anggur bertam valley 9am-5pm (Bulan 12 baru musim anggur)
-Taman Abang steamboat & grill
Harga Dewasa RM39 Kanak-kanak RM29
-Pasar malam Sg. Ruil dekat Golden Hills (waktu operasi lewat petang sampai malam untuk hari Jumaat, Sabtu & hari-hari dibuka untuk cuti sekolah)
-Penginapan: Salah satunya GOLDEN HILL RESORT CAMERON HIGHLANDS (jalan kaki je pergi pasar malam)

Seeloknya pergi bukan pada musim cuti sekolah atau cuti perayaan. Kenapa?
+ harga jualan produk berlipat ganda daripada harga asal.
+ sukar untuk dapat parking kereta.
+ kebanyakan hotel penuh dan harga juga lebih mahal.
+ kurang privasi.

Jika anda mahu membeli buah, sayuran, teh dan lain-lain sebagai buah tangan, belilah di kawasan S corner. Ada sign board S Corner sebelum menuruni bukit di situ.

Di sini berderetan kedai dan gerai yang sangat murah berbanding di tempat-tempat lain seluruh Cameron Highlands. Anda boleh dapat buah strawberi yang besar dan manis sebanyak 5 pek dengan harga semurah RM10 berbanding jika anda beli di kawasan lain, mungkin hanya 3 pek dengan harga RM10. Anda boleh beli teh uncang dengan harga RM5 sekotak. Kalau beli banyak, boleh dapat murah lagi jika anda bijak mengayat. Saya pernah membeli 20 kotak teh uncang dengan RM100 serta mendapat strawberi white coffe sekotak dengan percuma. Sayuran segar dan gemuk di sini cuma RM10 bagi 8 pek yang anda boleh pilih.

Kalau mahu makan nasi berlauk dengan portion yang kenyang, lauk yang sedap, harga yang memuaskan, cari di Tanah Rata. Berdekatan sebelah terminal bas Cameron.Nama kedai Kak Yam, ada banner yang besar boleh nampak. Cari hotel di sekitar tanah rata. Berhampiran kedai makan Kak Yam itu juga. Park kereta, jalan kaki untuk buat survey. Biasa backpackers suka menginap di hotel seperti itu. Kalau datang bersama anak-anak kecil, ada bilik yang sesuai pada kadar harga RM80 dengan kemudahan yang baik.

Sumber : Eddy Rusdi via viral oh viral


Sengatan Tebuan Jangan Dibuat Main, Dr Ni Kongsi Langkah Kecemasan Kena Buat Untuk Selamat!

Membaca petikan akhbar tentang kisah arwah adik Nur Nazihah yang meninggal akibat terkena lebih 60 sengatan tebuan cukup menyentuh hati.

Turut disengat pada kejadian tersebut adalah adik kepada arwah iaitu Muhamad Azib, 6 tahun dan kini masih di dalam pemantauan Hospital Sultanah Nur Zahirah. Bersamalah kita doakan agar segera sembuh, amin.

Dan atas kejadian malang itu, seorang doktor berkongsi info dan langkah-langkah kecemasan yang boleh diambil dengan segera oleh ahli keluarga jika terjadi kejadian seperti itu. Semoga perkongsian ini dapat memberi manfaat.

Sedih bila membaca berita adik Nur Nazihah yang terkena lebih 60 sengatan tebuan hingga membawa maut.

“Sedih sangat, tak sangka dia hilang sekelip mata namun saya redha”, kata ibunya.

Takziah buat keluarga arwah. Al fatihah.

Harini saya nak berkongsi ilmu tentang apa patut kalian buat jika anak kalian disengat tebuan.

Sengatan tebuan berbeza dengan sengatan lebah. Sengatan tebuan boleh menyebabkan rabdomiolisis dan kegagalan buah pinggang sehingga membawa kepada kematian tetapi sengatan lebah tidak begitu.

Menurut Senior Agronomist, Dato Mohd Anim Hosnan, ada kajian saintifik mendapati venom tebuan mengandungi bahan iaitu acetylcholine (5%) iaitu jatuh pada Tahap 3.0 daripada Tahap Maksimum 4.0 dalam ‘Shcmidt Sting Pain Index’. Memang sakit!

Antara komponen yang terdapat dalam sengatan tebuan adalah histamine yang menyebabkan anafilaksis.

Anafilaksis ialah reaksi alahan pada alergen yang teruk yang boleh membawa maut. Ia boleh berlaku dalam masa beberapa minit atau saat selepas pesakit tu terdedah kepada alahan yang tertentu.

Sengatan serangga seperti lebah dan tebuan, boleh menyebabkan sistem imunisasi badan memberikan reaksi yang melampau.

Tekanan darah turun dengan mendadak

Saluran pernafasan menjadi sempit dan tekak dan lidah bengkak maka pesakit susah bernafas

Denyutan nadi yang lemah dan laju, lebih dari biasa

Ruam yang gatal dan bengkak di bahagian tertentu seperti muka dan bibir.

Loya dan muntah atau cirit birit

Pening atau pengsan

Dos sengatan yang boleh membawa maut adalah 4.6mg/kg. Maka,kanak-kanak mempunyai risiko kematian lebih tinggi berbanding orang dewasa kerana saiz badan yang lebih kecil.

Lebih teruk, tebuan menyengat mangsanya berkali-kali berbanding lebah yang hanya menyengat hanya sekali.

Jika sengatan itu pada sistem saraf atau saluran darah seperti di bahagian muka, ia memang serius dan mangsa perlu dibawa segera ke hospital bagi mendapatkan rawatan. Jika terlambat risiko kematian lebih tinggi.

#LANGKAHPENCEGAHAN
Elakkan anak bermain dalam hutan

Jika perlu bawa anak masuk hutan, pastikan anak pakai baju lengan panjang,seluar panjang dan bertopi.

Elakkan menggunakan pakaian bewarna-warni yang boleh menarik perhatian serangga.

Elakkan memakai bau-bauan atau minyak wangi.

Jika diserang, jangan berlari secara mengejut sebaliknya berjalan perlahan-lahan kerana akan menarik perhatian lebah/tebuan mengejar mangsa.

Jangan mengibas baju dan kain untuk menghalang serangan,ini akan lebih menarik perhatian tebuan/lebah.

#LANGKAHKECEMASAN

Tanggalkan pundi sengat dengan menggunakan pengumpil atau penyepit.

Basuh dengan air dan sabun.

Letakkan ais atau air sejuk di tempat sengatan.

Bawa mangsa ke Kecemasan dengan segera.

#SHARE info penting pada ahli keluarga sebab kejadian ini boleh berlaku pada sesiapa dan tak diduga. Sudah banyak kes kematian disebabkan sengatan tebuan berlaku di negara kita. Berwaspadalah.

sumber : Dr. Ahmad Samhan


“Macam Teletubbies,  Comel Je Jalan Terkedek-Kedek.” Gelagat Anak Emma Maembong Main Salji Buat Ramai Terhibur!

Gelagat Anak Emma Maembong, Shariq Gabriel ketika bercuti bersama keluarga mencuri tumpuan ramai.

Apa tidaknya, dengan baju sejuknya yang tebal, ditambah pula dengan gelagatnya berjalan terkedek- kedek membuatkan ramai yang terhibur. Tak kurang yang mengatakan seolah-olah seperti teletubbies gayanya.

Gelagat Shariq dimuatnaik menerusi sebuah video yang kemudiannya dikongsikan Di laman Instagramnya.  Video yang berdurasi beberapa saat ini memaparkan gelagat anak sulung Emma berpeluang merasai pengalaman bermain salji buat pertama kalinya.

Ini merupakan percutian kali pertama Shariq ke luar negara. Ketika ini, Emma dan keluarganya kini sedang bercuti ke luar negara termasuk negara Dubai dan beberapa negara Eropah.

Melihat gaya nya yang memakai baju sejuk tebal sambil berjalan terkedek-kedek membuatkan Shariq nampak comel. Malah, caranya berjalan terkedek-kedek itu seperti Watak dalam Teletubbies, satu program kanak-kanak yang cukup popular suatu ketika dahulu.

Walaupun nampak Emma dan suami mahu memimpin tangannbya, Shariq dilihat seperti mahu bebas sendiri.  Gayanya tak ubah seperti anak patung bergerak pula.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Bahasa Rindu Semakin Kurang, Sunyi Pula Kasih Sayang.” Ikuti Cara Nak Refresh Balik Hubungan Suami Isteri Supaya Kembali Sweet!

Jika sudah berkahwin lama, bahasa rindu tentu semakin kurang, kasih sayang pula semakin sunyi. Namun, hakikatnya semua pasangan yang berkahwin ingin kebahagian sehingga ke hujung nyawa.

Namun siapa sangka, kecurangan tetap ada menerjah sehingga berlaku keretakan rumahtangga. Benar, kita tidak mampu menolak ketentuan -Nya, namun Allah melantik kita sebagai khalifah di muka bumi dan sudah tentu kita adalah insan yang terpilih. Jadi tidak salah kita ikhtiar untuk memastikan hubungan rumahtangga harmoni dan bahagia.

Suami Isteri & Bahasa Rindu

Bila dah lama kahwin, sebahagian besar rumahtangga jadi hambar. Bebanan mencari duit, karenah anak2 & urusan kerja membuatkan hubungan suami isteri pudar. Sebahagiannya pula bosan kerana dah lama kahwin. Jemu menghadap muka.

Keluar makan pun hilang romantik kerana perangai anak2. Pergi bercuti pun hal yang sama. Maka bermula episod gelap dalam rumahtangga. Ini dipanggil simptom ” Bersama dalam sunyi”. Sunyi dari kasih sayang.

Tiada lagi kata-kata manis seperti dulu

Tiada lagi kata2 manis seperti dulu.Sedangkan bahasa rindu ini penting.
“Smart abg hari ni”
Cantiknya awak hari ni”
“Apa khabar awak hari nie?
“Saya doakan awak dipermudahkan urusan kerja hari ni”
“Awak bz ker? Saja call. Rindu”
Terima kasih awak. Bawak saya keluar makan”
“Tq sebab masakkan utk abg hari nie”

Ini sebahagian contoh bahasa rindu. Kadang2 ia wujud dalam usikan gurauan manja dan nakal suami isteri. Ada banyak lagi. Jangan sarkastik pada kepentingannya. Bila isteri atau suami ucap rasa seperti ‘annoying’ tapi jika ia keluar dari mulut couple terasa romantis pula.

Jangan abaikan bahasa rindu ini pada suami isteri. Ia adalah oksigen yang memugar kembali kasih sayang dalam rumahtangga. Jangan biar awek cendol menunjukkan romantis mereka. Masih banyak “isteri2 cendol’ & “suami2 cendol” di luar sana. Tak perlu ucap dalam FB. Say it to my face bak kata Tun M.

Bimbanglah kita jika bahasa rindu ini datang dari rakan sepejabat. Dari rakan group whatsap apatah lagi ex dulu2. Ini amat merbahaya. Ia ibarat api dalam sekam.

Kenapa berlaku curang atau main kayu tiga? Sebahagiannya bermula dari bahasa rindu yang membuat diri ketagih kasih sayang yang tidak didapati di rumah.

Benar curang itu lebih mudah kerana ia tiada komitmen. Tak perlu bayar bil, tak serabut karenah anak, tak perlu tukar pampers, tak perlu lipat baju, tak perlu pergi kedai beli beras dan tak perlu komitmen. Hanya bermain laras bahasa yang akhirnya membawa pelaku terperosok dalam skandal yang tiada jalan pulang.

Putarkan bahasa rindu dalam rumahtangga

Maka, putarlah bahasa rindu ini dalam rumahtangga. Ia adal h cerminan kasih sayang. Sibuk kerja, pening dengan anak, jerih cari duit itu benda biasa. Ia bukan halangan. Ia hanya tembok2 kecil yang boleh direntas jika suami isteri mempunyai daya lompatan yang baik iaitu kasih sayang.

Kadang2 bahasa rindu boleh datang dari melakukan kerja rumah bersama, saling menghormati minat pasangan dan menjadikan hubungan suami isteri suatu persahabatan di mana banyak perkara boleh dilakukan bersama.

Ada orang tanya saya ” Macam mana nak jadikan rumahtangga saya romantik macam dulu?

Saya katakan ” Buatlah apa yang anda buat ketika dulu2 tu. Jangan buat yang anda buat sekarang! Sebab itulah romantiknya dah hilang

Azizul Asri Ahmad Tajuddin


“Allahuakbar Takkan Lupa Sampai Bila-Bila.” 14 Jam Menahan Sakit Tanpa Ambil Epidural, Betty Rahmad Selamat Bersalin Anak Lelaki.

Akhirnya penantian Betty Rahmad dan suami berakhir bila mana pelakon ini selamat melahirkan putera sulung mereka pada jam 6:29 petang semalam (19 Januari 2019).

Berita gembira itu dikongsikan oleh Betty menerusi catatannya di akaun Instagram.

Adik kepada aktres Erma Fatima dan Umie Aida ini  sepakat dengan suaminya untuk meletakkan nama Ardy Wira untuk bayi comel mereka.

Ardy dilahirkan secara normal dengan berat 3.26 kg itu.

“Salam uncles & aunties! Alhamdulillah syukur saya selamat melahirkan our lil hero Ardy Wira pada 19.1.19 at 6:29pm (i was in labor from 4am to 6pm from 3cm dilated to 10cm without epidural) and his weight is 3.26kg.

Kelahiran Ardy bukan sahaja dinantikan oleh ibu bapanya, malah rakan-rakan terdekat turut teruja. Antara selebriti terawal yang melawat ibu dan anak ini adalah Nora Danish. Malah, dia turut memuat naik perkongsian mengenai berita tersebut di instagramnya.

Selain Nora, Bella Dally dan Nazim Othman juga antara terawal datang melawat Betty dan anaknya di hospital.


Ini Cara Nak Bina Yakin Diri Pada Anak Perempuan. Cara Yang Mudah Mak Ayah Kena Buat!

Bina Harga Diri Anak Perempuan Sejak Kecil

Harga diri ( Self-Esteem ) perlu di bina sejak kecil lagi kerana bila dah besar nanti ia jadi susah.

Terlalu banyak godaan, pengaruh dan dugaan yang boleh membuatkan anak perempuan kita jadi mangsa dan sering diperkecilkan.

Self-Esteem ini adalah perisai akhir anak perempuan kita supaya mereka lebih menghargai diri sendiri berbanding mengejar orang lain yang tak menghargai dirinya.

7 tip membina harga diri anak perempuan sejak kecil :

#1 – Terima Diri Seadanya

Jangan sesekali berdialog dengan anak perempuan seperti ini, “Mama cantik tak?” atau “Mama dah gemuklah, kena diet” atau bersungut tentang penampilan diri sendiri.

Ini hanya akan membuat anak tadi semakin meragui diri sendiri, kurang percaya diri dan seterusnya rasa rendah diri ( Humility ).

#2 – Beri Peluang Buat Pilihan Sendiri

Sentiasa beri galakan pada anak supaya berani dan berusaha dapatkan apa yang dia mahu. Dalam masa yang sama beri peluang anak bina kemahiran membuat pilihan ( Desicion Making Skill ). Dah besar nanti inilah kemahiran yang akan bantu dia daripada buat kesilapan.

#3 – Selalu Beri Pujian

Anak perempuan penuh dengan emosi. Sebab itu sangat disyorkan kerap beri pujian pada mereka. Pujian ini dapat menghantar satu meseg pada neuron otak mereka bahawa kita nampak kebaikan dan kelebihan dia. Ini dapat meningkatkan kenyakinan diri ( Self-Confidence ) anak.

Amaran :
Jangan sesekali beri pujian tentang penampilan seperti cantik, lawa dan tinggi kerana ini boleh beri impak negatif pada penerimaan diri ( Self-Acceptance )

#4 – Beri Pujian Atas Usaha Mereka

Jangan terlalu fokus pada pencapaian dan prestasi sahaja, sebaliknya puji juga usaha keras mereka. Lumrah kehidupan memang ada menang dan kalah, yang lebih penting ialah jangan mudah menyerah kalah dan terus berusaha. Tanamkan sifat berdaya saing ( Competitive )

#5 – Berhati-Hati Dengan Bahan Bacaan Yang Ada Di Rumah.

Tahu tak? 20 minit lepas membaca majalah fashion, mood anak akan berubah daripada rasa ingin tahu dan bersemangat kepada membanding diri sendiri dan rasa rendah diri. Sama juga kesannya pada orang dewasa.

” What we read is what we talk and think ”

#6 – Jangan Mengumpat, Mengutuk Orang Lain

Dalam rumah adalah tempat menyemai benih positif. Terutama dalam diri anak-anak. Bayangkan jika kat rumah kita asyik borak negatif atau “Trash Talk” orang lain apa kesan pada anak-anak. Mereka pun akan buat perkara yang sama di sekolah nanti.

Nota :
Setiap patah yang keluar dari mulut kita baik atau buruk, akan jadi benih dalam minda separa sedar kita. Ini bahaya jika anak dah mula cakap buruk sejak kecil.

#7 – Tiada Siapa Yang Sempurna.

Ini penting. Ajar anak jangan cuba jadi sempurna untuk sesiapa. Apatah lagi memudaratkan diri sendiri. Jika orang lain tak boleh menerima dia seadanya bermakna orang itu tak sempurna untuk kehidupan dia.

” Sempurna di ukur daripada apa yang kita mampu buat dan bukan apa yang orang lain nak kita buat ”

Jika kita sanggup melabur ribuan ringgit setahun untuk menambah nilai kebijaksanaan anak, sebaiknya kita melabur juga 10-15 minit sehari untuk menambah nilai harga diri anak.

Kerana kebijaksaan itu akan jadi sia-sia jika anak tak boleh menjaga tubuh badan sendiri.

Pesanan untuk diri sendiri,

sumber: FB Mohd Fhais
Biar miskin harta jangan miskin harga diri.


Urut Kaki Sendiri, Ni Tekniknya. Confirm Rasa Lega!

Sekali sekala mesti kita akan rasa sakit kaki, lebih-lebih lagi kalau banyak berjalan. Jika tidak pun disebabkan tuntutan kerja yang memaksa kita banyak berdiri.

Cara hendak melegakannya lain tak bukan mestilah dengan urutan, agar urat-urat di kaki tak bersimpul.

Jadi ketahui cara hendak mengurut kaki sendiri. Jangan biarkan diri terus mengeluh dan menanggung kesakitan.

Teknik urutan ini telah dikongsi oleh Puan Sarifa Redzuan II melalui fbnya.

Bila selalu sakit kaki, boleh urut macam ni.

3. Guna penumbuk tarik ke atas 6 kali  – teknik knuckle

4. Buat putaran ke atas 6 kali- teknik thumb circle

5. Guna ibu jari urut di tengah tapak kaki dengan laluan ke atas 6 kali – teknik thumb gliding

6. Urut bahagian tepi tapak kaki 6 kali – teknik thumb gliding

7. Urut bawah ibu jari kaki – teknik thumb gliding

8.Tekan setiap jari jari – teknik static pressure

Buat setiap malam sebelum tidur. In Sha Allah tidur pun lebih berkualiti. Bangun pagi esok kaki pun ringan ja rasa. Selamat berurut semua


“Bukan Je Cantik, Pemurah Juga. Contoh Majikan Prihatin.” Cuti Bersama, Sikap Sporting Eina Azman Dengan Bibik Dipuji!

Datin Paduka Eina Azman  baru-baru ini bersama keluarganya meluangkan masa berkunjung ke taman tema Genting Skyworlds.

Ibu kepada sepasang cahaya mata ini telah membuat video kenangan dan berkongsi di akaun Instagramnya.

Menerusi video tersebut, kelihatan anak kembar Eina iaitu Karl Kareef dan Arianna Aubrey begitut eruja melihat segala permainan yang ada di taman tema tersebut.

Namun menjadi perhatian warganet adalah kehadiran dia orang wanita yang ada bersama keluarga ini ketika bercuti Di Genting.

Rupa-rupanya mereka merupakan  penjaga anak-anak Eina. Sepertimana yang diketahui ramai adalah sikap Eina yang pemurah dan tidak berkira dengan pekerja-pekerjanya. Mereka juga turut bermain dan menikmati keseronokan bersama keluarga tersebut.

Rata-rata memuji sikap  Eina terhadap pekerja-pekerjanya, bukan sahaja cantik malah memiliki sifat prihatin Dan tidak berkira.

I always adore you datin , since from you berlakon dalam movie Ratu i think ( it was long time already i have short memory 😂 ) ill hope you and family always stay healthy … Lots of LOVE ❤❤❤

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Akibat Makanan Ringan Berisi Gula-Gula Anak Sesak Nafas, Zon Kritikal

Ramai yang tahu bahawa telah banyak diperkatakan sebelum ini mengenai keburukan memakan snek ringan, keropok atau jajan yang mengandungi pelbagai perasa tiruan.

Biasanya akan akan makan jajan secara berlebihan ketika berada di sekolah.

Maka dari itu, ibu ayah harus memberi kesedaran bahaya kepada kesihatan anak malah hingga boleh meragut nyawa!

Tidak dinafikan ibu ayah tahu jajan atau snek ringan tak sesuai untuk anak. Namun ibu bapa seolah-olah kalah bila anak merayu-rayu nak makan.

ZON KRITIKAL

Lebih menyedihkan oksigen anaknya semakin menurun sehingga diletakan di  bahagian zon kritikal.

Dengan rawatan dan kecekapan pegawai perubatan anaknya dapat melalui saat getir. Meluahkan rasa syukur wanita ini turut berkongsi info mengenai bahaya jajan kepada anak kecil.

Semoga kisah ini menjadi pengajaran buat kita sema.

Apa pun pantau apa yang anak kita makan. Inilah kerana pelbagai makanan tidak sihat berleluasa dijual dipasaran. Semoga ibu ayah dapat mendidik anak gemar kepada makanan sihat dan natural.


Bilik Stor Kemas Dan Sistematik Mudah Nak Cari Barang, Wanita Ini Tunjuk Cara Susun Atur Dengan Betul.

Mengemas rumah bukan sahaja di ruang tamu atau bahagian dapur, tetapi juga di bahagian stor.

Biarpun ia merupakan ruang yang ‘confirm’ tetamu tak masuk, namun tidak boleh biarkan barang-barang berselerak didalamnya.

Nak tahu caranya ikuti perkongsian ini.

Susun atur yang sistematik

“Baru selesai organized part yang paling mencabar sekali dlm rumah iaitu bilik stor.”

Sebelum

Bilik stor ni kecik je, 6 kaki x 7.5 kaki (180cm x 230cm). Nampak besar sbb sy guna wide angle.

Mula2 dulu stor ni ok sikit, tp makin lama makin serabut. Stp kali cari brg mesti xjumpa pastu lepas punggah jd bersepah.

My husband said “buat apa nak kemas stor? Kan pintu tertutup bkn org nampak apa ada kat dlm”. Sebenarnya kita organize bkn sbb nak nampak elok di mata org je. Kalau sampai nak cari brg pun xjumpa, nak ambil brg pun susah, it’s not a functional space anymore but a dumping ground.

Tips utk maximise penggunaan ruang:

1. Plan sebelum mula organize. List kan brg2 yg ada dlm stor mengikut kategori.
2. Ukur keluasan bilik.
3. Pre-plan kedudukan rak dlm bilik.
4. Cari saiz boltless rack yg bersesuaian dgn saiz bilik.
5. Cari storage bin yg bersesuaian dr segi saiz dgn kuantiti yg mencukupi utk stp kategori brg.

Selepas

Hasil drp proper pre-planning: Lebar bilik 6 kaki. Depth rak kiri 2 kaki, depth rak kanan 1 kaki. Sy ada ruang 3 kaki kat tengah2 utk berjalan dan ambil brg tanpa sebarang halangan. Wallpaper secoet kat bawah tu sy buat tutup cat yg dah luntur.

Bahagian ni sy gunakan rak dan storage box yg sedia ada je. Xnak membazir beli bekas baru. Depth rak ni 30cm. Dpt la ambik gambar keseluruhan dr depan sebelum masukkan rak lg satu.

Ini rak baru. Depth 60cm. Storage bin warna biru yg lama. Warna merah tu baru. Cari kat shopee warna biru xjumpa so xpelah cacat sikit warnanya.

Semasa process decluttring xbanyak pun brg yg dibuang sbb sy selalu buat spring cleaning berkala. Brg ngam2 je dgn saiz ruang. Karpet dan tangga pun ada tempat sendiri.

Apa lagi, jom kemas bilik stor hujung minggu ni.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Asyik Beli Saja, Tanam Sendiri Ulam Selom Dalam Kotak Polisterin, Sebulan Dah Dapat Hasil.

Rupanya mudah je nak tanam daun selom ini di rumah. Ia merupakan salah satu tanaman sayuran ulaman yang senang ditana.

Pokok ini mudah ditanam dengan menggunakan keratan batang walau pun ada yang menanam menggunakan biji benihnya.

Daun pokok ini sedap dibuat ulam makan begitu sahaja. Rasanya yang ‘fresh’ membuatkan ramai yang menggemari ulam ini.

Untuk hasilnya yang lebih merimbun, lelaki ini menunjukan cara tanam ulam selom dalam polisterin.

Ramai yang tanya bagaimana caranya tanam selom mengunakan polysterin…..
Oklah hari ni saya nak tunjukkan caranya. Kaedah ini boleh juga utk tanam pokok kesom. Sbb kedua2 jenis pokok ini suka pada keadaan tanah yang lembab dan berair.

1. Kotak polysterin

Kotak polysterin mestilah dlm keadaan baik dn tidak rosak. Pada bhg dasar polysterin tidak perlu buat lubang. Buat lubang pada bhg sisi shj iaitu lebih kurang sejengkal dari aras tanah. Bila isi tanah nnti mestilah paras tanah melebihi dari paras lubang. Ini bertujuan agar tidak nampak ada air bertakung di dlm polysterin tersebut. Nyamuk pun tidak dpt bertelur di situ.

2. Penyediaan tanah.

Saya guna tanah bakar @ hitam + tahi kambing @ tahi ayam + pasir ( nisbah 3:2:1 )
Gaul rata lepas tu masukkan ke dlm polysterin. Siram air sehingga paras lubang yg di buat tdi. Biarkan selama seminggu.

3. Penyediaan keratan btg selom.

Pada setiap keratan btg selom sekurang2nya ada 3@4 ruas mata tunas.
Rendam keratan btg selom sehingga berakar. Sya lebih suka biarkan rendaman keratan selom selama 3 minggu. Pada masa ini akarnya dh panjang sikit. Nak rendam seminggu pun boleh juga tapi akar masih pendek lgi. Dlm masa 3 minggu merendam keratan tersebut, kena rajin selalu tukar air rendaman utk mengelakkan keratan menjadi busuk dan air menjadi masam. Tugasan ni penting ya sahabat kalau tak nnti semua keratan selom rosak.
Masa nak tanam keratan selom ni, pastikan 1@2 ruas mata tunas tertanam dlm tanah. Pada ruas tersebut ada akar pokok.
Selepas tanam dlm masa dua minggu pertama kena siram 2x sehari. Ini juga penting utk pertumbuhan akar pokok yg masih baru.

4. Pembajaan.

Sya mula beri baja pertama bila usia pokok selom sebulan. Sya beri baja kopi. Selang beberapa hari kemudian beri baja AB pula.
Selamat mencuba ya sahabat. Semuga berjaya nnti. Ini adalah cara saya. Org lain ada caranya tersendiri. Yang paling penting pokok yg kita tanam tu hidup dan dpt merasa hasilnya.


Kongsi 30 Tip Keluarga Bahagia Khas Buat Lelaki Sahaja, Ramai Suka Kerana Sangat Dekat Dengan Kehidupan

Dalam rumahtangga, isteri nampak memainkan peranan penting namun tunjang utama dalam rumahtangga adalah suami.

Suami harus bijak memainkan peranan dan jangan terlalu menekan jika mahu rumah tangga anda harmoni.

Lelaki kalau nak rumah tangga aman harmoni, ikuti 30 tip ini untuk anda lakukan bagi membina keharmonian dalam rumahtangga :

1. Kalau isteri bergaji RM3K dan kau bergaji RM4K, ingat household income is not RM7K but it remains RM4k. That’s the math of happy marriage.

2. No matter how right you are, minta maaf dulu walaupun kita tak bersalah. Say sorry and straight masuk dapur cuci periuk. Forgive our lovely wife all time. It takes training guys.

3. Jangan mengeluh kalau tunaikan tanggungjawab. Jangan sekali pernah cakap penat kalau tunaikan amanah sebagai suami.

4. Wife first, anak second. Anak first, kerja second.

5. Jangan tinggikan suara serentak. Ikut turn. Unless periuk kat dapur terbakar.

6. Gigit lidah, paksa jugak zip mulut bila dia buat sesuatu yang tidak kena dengan mata kita. Terima itu kekurangan dia.

7. Jangan tidur dalam keadaan marah. Cinta tak padamkan kemarahan, tapi kesabaran boleh matikan api kemarahan. Selamat datang ke alam kesabaran.

8. Bila dia buat salah, kau minta maaf. Bila kau buat salah, kau minta maaf. Simple.

9. Wife never think about divorce. Live together elok-elok.

10. Rule to stay together no matter what is first; stay together; and second; no matter what.

11. Kalau berbeza pendapat, terima pendapat dia. Trust your wife six sense.

12. Keep the house clean.

13. Jangan happy lebih-lebih dengan member. Never show your happiness.

14. Guys, the toughest job in the whole world is jaga anak. Acknowledge it! This is fact.

15. Tidak akan ada pergaduhan bila suami duduk lipat baju depan TV. Mustahil berlaku apa-apa pertengkaran situasi itu.

16. Kalau kecil hati dengan isteri, ingat Allah sayang kita – Ebit Lew.

17. Jangan sesekali letak apa-apa expectation selepas kahwin. Marriage is like walking in the park. Jurassic Park.

18. Weekend je ambil alih kerja jaga anak. Dari anak bangun sampai anak tidur. Weekend je pun.

19. Dont show your tears. Kan Allah sayang kita. Kekuatan kita hanya pada Dia.

20. Kalau dia tak sure nak makan nasi atau mee, buy both. Don’t risk it.

21. Jangan tangguh apa keinginan isteri. Keep your mouth shut and keep your wallet open.

22. Don’t try to explain your financial position. Manage it. Kalau short setiap bulan, ingat kan Allah sayang kita?

23. Solat.

24. Minta pendapat isteri dalam apa jua keputusan.

25. Jangan cuba build your six pack while your wife is busy babysitting your children.

26. Jangan suka bagi statement tergantung. Always finish your word with yes, i’ll buy it.

27. Don’t change your routine, don’t change anything suddenly.

28. Be strong when she is weak.

29. Never cheat. Be loyal. With the dishes and laundry, no time lah for other things.

30. Never expect isteri faham kita. Apa-apapun, Allah sayang kita. Allah sayang kita guys.

Sumber : Jentik Hati

Artikel Berkaitan


Menopause Di Kalangan Lelaki? Dah Lebih  Usia 50, Rupanya Ini Yang Kena Tahu Baru Kekal Sihat.

Menopause di kalangan lelaki dikenali sebagai andropause.

Ia merujuk kepada perubahan berkaitan usia yang menyebabkan tahap testosterone yang semakin berkurangan.

Ia berlaku apabila seorang lelaki mula mencapai usia 50 tahun.

Ikuti lanjut penjelasan Dr Zubaidi Hj Ahmad mengenai kesihatan lelaki.

Tahap testoren yang mencukupi sangat penting bagi seorang lelaki dewasa, bukan setakat untuk menyebabkan perasaan ingin melakukan hubungan intim bersama isteri, telah merangsangkan penghasilan tenaga, merangsangkan pembentukan otot pada tubuh dan merangsangkan minda yang positif.

Tahap testosterone boleh diukur dengan pemeriksaan darah. Bacaan yang normal antara 300 hingga 1,000 nanograms per deciliter (ng/dL). Dalam kajian 40% lelaki yang berusia 45 tahun ke atas mengalami masalah kekurangan hormone ini.

Masalah andropause berbeza antara seorang lelaki dengan lelaki yang lain. Seorang individu mungkin mengalami beberapa masalah tertentu, antaranya adalah:

1. Tahap tenaga yang rendah
2. Rasa keseorangan
3. Rasa kurang motavasi
4. Sukar memberikan focus
5. Insomnia atau rasa sukar tidur
6. Peningkatan lemak pada tubuh
7. Kekurangan otot pada tubuh
8. Pembentukan payudara pada dada
9. Kerapuhan otot
10. Masalah erectile dysfunction atau mati pucuk
11. Masalah kesuburan
12. Saiz zakar yang semakin mengecil
13. Kehilangan bulu pada tubuh
14. Rasa panas badan terutama waktu malam

Apa yang membimbangkan penurunan tahap testosterone di kalangan lelaki yang muda juga dikaitkan dengan masalah diabetes, hipertensi, tahap kolestrole yang tinggi, selain masalah kesuburan.

MENDIAGNOSA DAN MERAWAT ANDROPAUSE

Cara yang terbaik bagi mendiagnosa masalah ini adalah dengan melakukan pemeriksaan darah bagi mengetahui tahap testosterone dalam darah.

Perlu diingati bahawa masalah kekurangan hormone ini adalah suatu yang normal bagi seroarang lelaki apabila semakin meningkat usia. Cuma jika ia menyebabkan masalah tertentu atau ia berlaku pada usia yang lebih muda (pada usia kurang dari 50an) seseorang individu perlu mencari rawatan yang sesuai. Pada peringkat awal ia mungkin dapat dirawat dengan mengamalkan Tujuh Langkah Aaafiyat.

1. Banyakkan berpuasa atau menjarakkan waktu makan

2. Mengambil makanan yang bernutrisi terutamanya makanan yang disebut dalam al Quran (Quranic Food)

3. Minum air secukupnya, pastikan air kencing tidak pekat dan berbau hancing

4. Tidur yang berkualiti, pastikan bila bangun tidur kita berasa segar

5. Melakukan aktiviti fizikal yang bersesuaian, antara banyakkan berjalan kaki, melakukan senaman regangan dan mengangkat berat yang bersesuaian

6. Kawal stress dengan baik

7. Ambil suplemen (dalam bentuk herba, vitamin atau mineral) yang diperlukan.

Perubahan gaya hidup adalah penting dan selalu perubahan yang ketara apabila melakukannya selama 4 bulan. Bagi yang telah mengalami banyak masalah yang kronik, rawatan yang lebih sempurna dengan berjumpa dengan doctor.

Pengambilan hormone sintetik adalah cara lain bagi merawat masalah ini. Namun ia harus diambil secara berhati-hati kerana ia boleh merosakkan fungsi hati dan menyebabkan kanser prostate. Selain itu pengambilan herba Tongkat Ali, Madu, Ginseng, Maca dan Ubi Jaga dikatakan dapat membantu meningkatkan hormone testosterone secara beransur-ansur.

Pengambilan minyak sihat (terutamanya minyak zaitun) membantu untuk meningkatkan tahap hormone testosterone di kalangan lelaki di kawasan Mediterranean.

Secara kesimpulannya, penurunan tahap hormone testosterone adalah normal apabila kita semakin semakin tua. Kebanyakan lelaki symptom kekurangan hormone dapat diuruskan dengan baik dan menukarkan gaya hidup dapat membantu meningkatkan semula tahap hormone mengikut peningkatan usia. Namun bagi sesetengah lelaki terutama yang masih muda, pengambilan suplemen herbal, vitamin dan mineral mungkin membantu.

Pengambilan hormone sintetik haruslah menjadi pilihan yang terakhir dan diambil dalam jangka masa yang pendek.

Semoga bermanfaat.

Sumber: Dr Zubaidi Hj Ahmad


Ibu Bapa Kena Alert Cara Ini Agar Mudah Nak Didik Anak Suka Solat Sejak Kecil

Pernah dengar kata-kata ini? “Ajarlah anak-anakmu solat ketika umur mereka tujuh tahun dan rotan mereka (sekiranya enggan solat) pada umur sepuluh tahun.” Tidak dinafikan mendidik dan mentarbiyyah anak-anak untuk solat bukan suatu yang mudah. Sememangnya, mendidik anak solat ini memerlukan kesabaran yang tinggi, tetapi yakinlah ia akan menjadi mudah jika dilakukan dengan hati yang ikhlas dan anak pula diberikan pendedahan sejak kecil lagi.

1) Ajar anak suka dengar azan
– Sewaktu azan, suruh anak diam, dengar dan menghayati sama-sama.
– Kuatkan suara ketika menjawab azan supaya anak dapat dengar.
– Jelaskan kepada anak anda tentang azan iaitu panggilan untuk solat.
– Ketika mahu solat, suruh anak anda yang azan atau iqomah. Ini dapat menaikkan semangat mereka untuk solat.
2) Ajak anak cara berwuduk
– Sebaik sahaja azan, cepat-cepatlah ajak anak anda berwuduk bersama-sama.
– Tampalkan poster wuduk yang menarik minat anak anda di bilik air. Boleh sahaja gunakan karakter animasi yang digemari anak anda. Pasti hari-hari mereka mahu lihat dan belajar untuk wuduk.
3) Ajar anak sejak dari kecil
– Biasakan solat depan anak.
– Latih anak anda pergerakan solat ketika mereka bermain. Contohnya ajak mereka bersenam tetapi dengan gaya bersolat.

”Ya Tuhanku, Jadikanlah Aku Dan Anak Cucuku Orang-Orang Yang Tetap Mendirikan Solat. Ya Tuhan Kami, Perkenankanlah Doaku.
Surah Ibrahim
Ayat 40

4) Memberi pujian
– Tingkatkan kecintaan anak anda tentang solat dengan memberi pujian.
“Alhamdulillah, hari ini abang solat. Bagus anak mama ini. Mama dan abah sayang abang. Allah lagi sayang abang.”
– Tambahkan lagi dengan pelukan kasih sayang agar anak anda rasa lebih dihargai.
5) Dengarkan bacaan dalam solat
– Lafazkan bacaan ketika solat dengan sedikit kuat dan dapat didengari dengan jelas oleh anak anda. Ayat-ayat al-Quran sememangnya boleh memberi ketenangan dan perhatian untuk anak lebih fokus mengikuti setiap pergerakan solat.
– Tapi perlu diingatkan, pilihlah ayat-ayat yang lebih pendek agar anak anda mudah fokus dan tidak mengganggu perhatian mereka.
6) Solat Berjemaah dan ajak ke masjid
– Biasakan diri untuk solat bersama-sama. Dan paling terbaik jika ajak anak anda ke masjid.
– Tanamkan perasaan cintakan masjid dan menjaga tingkah laku ketika berada di dalam masjid. Jika mereka sukar untuk mengawal diri, jangan marah. Nasihat dengan lemah lembut.

7) Sediakan ruang solat khas di rumah
– Tampal poster-poster solat berwarna-warni yang dapat menarik minat anak anda untuk selalu masuk ke ruangan solat.
8) Hadiahkan kelengkapan solat
– Alangkah seronoknya anak anda apabila menerima hadiah kelengkapan solat yang cantik dan berwarna-warni. Ia dapat mendorong anak anda lebih bersemangat dan seronok untuk solat setiap hari.
– Anda juga boleh mengajak anak anda untuk beli kelengkapan solat mengikut pilihan kesukaan mereka. Semoga usaha mendidik anak akan lebih berkesan jika anak anda menggunakan pakaian solat kegemaran mereka sendiri.
9) Betulkan Cara Solat Anak Anda
– Tegur dan ajar cara solat anak anda dengan berlemah lembut dan berhemah.
– Sentiasa perbetulkan dan ajar cara solat anak anda untuk dia solat dengan betul.
10) Selalu berdoa untuk anak
– Jangan pernah berhenti berdoa untuk mendapatkan anak-anak yang soleh dan solehah yang mudah diajak solat dan cintakan solat.


“Besi Pendek Je Tapi Tembus.” Ibu Ni Kongsi Tragedi Kepala Anak Tertusuk Besi Cermin Mata, Terpaksa Dibedah!

Malang tidak berbau… Demikian boleh diungkapkan dengan kisah si kecil ini. Tragedi yang menimpa si kecil ini dikongsikan oleh ibunya yang dikenali dengan nama Nurull Diyanah, di mana anak lelakinya terpaksa dibedah selepas besi cermin mata tertusuk pada kepalanya.

Anaknya yang bernama Fateh sedang tidur, secara tiba-tiba telah terjatuh dari katil dan pada ketika itulah besi cermin mata tersebut telah tertusuk di kepala anaknya itu.

Tragedi subuh..
Pukul 6 pagi.. jatuh dari katil tertusuk spek mata umie..
Biasa tidur letok spek mata tepi bantal.. macam manalah fateh jatuh katil sedar2 sepak dah duduk doket atas pale..

Susulan daripada insiden itu, Fateh dikatakan akan menjalani pembedahan.

Nok cabut sendiri dia kemah bawak ke kk paka pah ke Terengganu kena gi.. besi dia pendik jer tapi tembus tengkorak.. nak tak nak kena oparet jugak sikit takut ada kecederaan bawah tengkorak.. dari bagun tidur sampai malam tak makan benda lagi..
Tolong doakan Fateh semoga kuat, selamat dan tiada kemudaratan lain.. aminn

Semoga adik Fateh kembali sembuh seperti sediakala. Tiada ibu bapa yang ingin melihat anak mereka menanggung kesakitan, tetapi sudah tertulis sedemikian.

Cuma pesanan admin buat ibu bapa di luar sana, sentiasa berhati-hati dan alert dengan persekitaran anak-anak.


“Dah Lah Tu Along. Mama Dah Takda. Abah Tahu Tak Pandai Masak, kena Belajar. ” Sebak Baca Luahan Lelaki Ini!

Bukan mudah menerima hakikat orang kita sayang pergi buat selama-lamanya. Nak nak lagi bila pemergian tersebut berlaku secara mendadak.

Sukar diungkapkan perasaan. Hanya Dia Yang Maha Mengetahui. Apa lagi jika melihat wajah-wajah si kecil yang ditinggalkan. Perit rasanya namun hidup perlu diterukan.

Benarlah kata orang, Isteri kematian suami, biasanya boleh besarkan anak-anak. Suami kematian isteri, jika mampu besarkan anak kecilnya sendirian, itu istimewa. Sangat istimewa. Terutama jika lebih satu anak.

“Abah tak pandai masak”

Budak ni datang ke klinik dengan abahnya, mengadu sakit perut dan cirit birit. Budak ni salahkan masakan abah dia. Aku pun periksalah budak tu, sambil-sambil berborak dengan budak tu.

“Siapa yang pandai masak?” soal aku.

“Mama. Mama pandai masak. Mama masak, kita tak sakit perut pun. Hari-hari kita makan sedap,” jawab budak tu. Petah bukan main. Umurnya sekitar 5-6 tahun.

Masa aku periksa perut dia, aku perasan di pinggang hingga ke perut ada jangkitan kulat, ada bekas garu, luka-luka. Setelah itu aku lihat kukunya sedikit panjang dan hitam dibawahnya. Aku pun tanya abahnya.

“Abah, dah lama ke dia gatal-gatal ni?”

Abah dia kelihatan blur.

“Abah tak perasan eh? Ni, tengok ni. Ada panau ni. Banyak juga ni,” beritahu aku.

Abah budak tu pun, bangun dari kerusi dan mencangkung di sebelah anaknya yang sedang duduk di kerusi. Dia lihat perut anaknya.

“Kuku dia pun panjang. Kotor dah tu. Mungkin sebab tu dia sakit perut,” sambung aku lagi, dan ketika itu aku perasan kuku budak tu ada bekas digigit.

Si Abah ambil tangan anaknya dan lihat dan kemudian dia angguk-angguk.

“Jangan gigit kuku tau. Tak elok,” nasihat aku pada budak tu.

“Dulu Mama yang selalu potongkan. Mama— ”

“Along! Please. Dah dah lah tu!” tegas si abah menyeka kata-kata anaknya tu lalu berdiri.

Aku yang sedang duduk di kerusi aku pun menengadah muka dan lihat pada si Abah. Tengah elok dia lihat anaknya, kenapa tiba-tiba dia kata begitu? Aku lihat dia lihat pada anaknya. Di wajahnya terpamer wajah seorang ayah yang hampa.

“Mama dah tak ada… dan abah tahu… abah tak pandai masak. Abah kena belajar,” dia berhenti seketika, aku kira menyeka air mata, kemudian dia sambung “tapi along pun kena belajar. Belajar hidup tanpa Mama.”

“I’m sorry… “ gumam budak tu.

Budak tu bangun dari kerusi, lalu abahnya tunduk dan peluk budak tu sebelum didukungnya rapat ke di dada. Aku dengar budak tu mula menangis tersedu.

“I love you too.” Aku dengar suara si abah kata begitu, mungkin membalas apa yang dibisik oleh anaknya ke telinga.

Sebak pula. Aku baru je periksa isteri dia dua minggu lepas. Datang sebab pening kepala. Masa tu dia tanya pasal ubat kurus. Aku cakap tak payahlah ambil.

“Sorry doktor…” kata si Abah tadi lalu bercerita berkenaan isterinya.

Rupanya masa datang jumpa aku tu isterinya dah ambil pun ubat kurus. Lepas aku tegah tu, isterinya masih ambil lagi. Tiba-tiba satu hari tu rebah masa memasak. Bawa hospital, tapi tak dapat diselamatkan. Doktor kata serangan jantung.

Ada sesetengah pil kurus ada bahan terlarang, dan bahan tersebut boleh akibatkan serangan jantung, sudden cardiac arrest. Namun, aku tak tahulah dalam kes ni berkaitan atau tak.

Apapun, baik elakkan.

Sebenarnya masa lelaki itu bercerita, aku cuba meletakkan diri aku pada situasi dia. Aku dapat bayangkan aku pun akan terkapai-kapai. Hilang arah.

Entah bila kali terakhir aku periksa kuku anak aku. Potong kuku anak mungkin tak pernah. Bila kali terakhir aku mandikan anak aku? Aku tak ingat.

Kalau isteri aku suruh aku pakaikan baju untuk anak aku yang umur 5 tahun tu, mesti aku ambil baju dan hulur pada anak dan suruh dia pakai sendiri.

Kalau tanya aku, kulit anak aku ada jangkitan kulat ke, ruam ke, parut ke, pasti aku pun tak tahu/perasan. Entah bersih tak jika aku yang jaga kebersihan anak aku.

Suruh masak sedap setiap hari? Entahlah…

Tak usah nafi. Lelaki ni tak pandai urus benda rumit sebegini. Perempuan sahaja punya ketelitian dan kesabaran untuk lakukan tugas begitu. Sebab itu lelaki perlukan perempuan dalam hidupnya.

Oleh itu, para isteri kena jaga kesihatan baik-baik. Tak perlu buat sesuatu yang mudaratkan kesihatan. Lagipun, kesihatan keluarga biasanya isteri yang uruskan. Suami tak pernah tahu pun dos ubat deman untuk anak.

Para suami, jika isteri minta tolong cuci pinggan, letak baju kotor dalam bakul, buang sampah di luar, siram mangkuk tandas, maka buatlah dengan hati tenang. Sebab, suatu hari nanti bila kalian terpaksa buat benda tu tanpa disuruh, tak mungkin kau boleh buat dengan hati tenang.

Kita pun akan jadi macam abah tadi jika tak sedia. Maka, bersedialah. Aku, kau, kita, semua lelaki kena bersedia.

Dr Kamarul Ariffin Nor Sadan
Lelaki/Suami/Ayah.

Nota: setiap pesakit bawa pengajaran hidup buat aku, dan aku akan sentiasa kongsi dengan kalian yang follow. Sama-sama memperingati.


“Bukan Nilai Barang, Tapi Tulusnya Kasih Ibu.” Wanita Ni Redah Hutan Paya Bakau Cari Barang Terpakai Untuk Anak. Sebaknya!

Bahagia itu sederhana, yang penting dapat bersama dengan insan yang disayangi. Melihatkan secebis kisah pengorbanan seorang ibu mencari mainan terbuang demi memenuhi permintaan si anak cukup menjentik emosi warga maya.

Perkongsian kisah wanita ini dimuat naik menerusi tiktok @YoonaChiee yang memaparkan si ibu berkongsi cara dalam membahagiakan anaknya yang berusia 5 tahun. Biarpun serba kekurangan, namun si ibu cuba memenuhi permintaan anak yang mengingini mainan.

Justeru, si ibu mencari barangan terpakai di kawasan paya bakau. Biarpun barangan yang diperoleh itu dibuang namun ia masih boleh digunakan oleh anaknya.

Usai mendapatkan beberapa barangan, si ibu mencuci dan membersihkan barangan tersebut sebelum diberikan kepada si anak yang menyambutnya dengan gembira.

Dalam memastikan anaknya terhindar dari penyakit, si ibu ini dilihat merendam dengan air sabun sebelum membilasnya dengan air panas yang dimasak bagi mengelak kuman melekat pada barang tersebut.

Menjengah ke ruangan komen, rata-rata warga maya melahirkan rasa sebak dan terharu melihat kesungguhan si ibu memenuhi permintaan si anak dengan caranya sendiri. Walaupun diberi barangan terpakai, namun si anak tidak banyak karenah dan menerimanya dengan gembira.

Part ank dia cium tu.. Allah jelas tergambar dia ibu yg sgt2 penyayang… moga keluarga ni terus berbahagia & dimurahkan rezeki

Bila kita rasa kita susah,masih ada lg insan yg lg susah utk kita lebih rasa bsyukur.Saya doakan semoga Allah lapangkan sgla kesulitan mrk dn dikurniakan rezeki sllu

Demi anak ayah dan ibu sangup berkorban apa sahaja berhujan , berpanas sanggup menahan lapar dan dahaga demi anak2 tersayang ya Allah engkau ampun kan lah dos2 aruwah emak ku dan engkau beri kan lah kesihatan buat ayah yang masih ada dan engkau beri lah ke kuatan buat adik ini yang bergelar ibu menempuh hari2 degan tabah dan engkau beri lah ke senangan buat nya amin……..

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


“Pergi Rumah Orang, Mata Tu Tapis Sikit & Mulut Kena Jaga.” Jangan Tahu Nak Komen Je!

Berkunjung ke rumah sanak saudara atau teman-taman mahu pun jiran tetangga ada banyak adap yang perlu dijaga.

Jangan pandai komen itu dan ini, bila ada yang tidak kena di pandangan mata sedangkan kita tidak tahu apa-apa.

Menurut Farizal Radzali di dalam sharing nya ada berpesan, kalau pergi ke rumah orang, mata tu tapis sikit, mulut tu jaga sikit.

Bila nampak rumah orang berselerak, jangan cebikkan bibir, mana kita tau dia dah kemas banyak kali tapi anaknya masih selerakkan.

Bila nampak rumah orang tak berkilat meghelip macam rumah kita, jangan jeling semacam, mana kita tau dia tak sempat sebab anaknya ramai dan suaminya tak membantu kerja rumahnya.

Bila nampak anak orang tak terurus kat rumah sendiri, jangan suka-suka nak perli, mana kita tau maknya tak sihat dah berapa hari.

Bila nampak isteri bercakap nada tinggi kat suaminya, jangan terus menghukum isteri itu jahat suami itu dayus, mana kita tau itu cara mereka sejak berkahwin berbelas tahun yang lalu.

Bila nampak suami buat kerja rumah, jangan kata suami takut isteri, mana kita tau itu memang rutin dalam rumahtangga mereka.

Bila nampak semua yang buruk di rumah orang, jangan terus bandingkan dengan rumah kita….

Mana kita tau, orang yang rumahnya tak sekemas rumah kita, tapi dia rajin memasak berbanding kita.

Mana kita tau, suami dia tak serajin suami kita membantu kita, mungkin anak dia lebih ramai dari anak kita. Anak kita 1 anak dia 5, lepas tu nak bandingkan rumah kita lebih kemas.

Jangan cepat kata orang pemalas kita rajin, mana kita tau rumah dia buruk tapi hati dia cantik.

Rasulullah saw, bila dia memberi salam mahupun memanggil orang di rumah orang lain, baginda akan berdiri di tepi dinding, bukan di tengah pintu yang akan dibuka oleh tuan rumah. Dengan cara itu, baginda takkan terus nampak keadaan dalam rumah orang tu setelah pintu dibuka.

Lagi, andai terlihat orang lain yang dirundung masalah, jangan terus ajar dia untuk ikut cakap kita. “Dah tau laki tu jahat, kawin buat apa?” “Kalau aku la, aku terus minta fasakh” “Kalau aku, aku tak buat macam kau”… Kalau aku…. Kalau aku…. Itu kalau kita. Cara hidup kita, keluarga kita, cara membesar kita, hati kita, segalanya, konfem ke sama dengan dia? Kita tak duduk kat tempat dia. Jadi jangan kata ‘kalau aku’ sebab sekarang ni bukan pasal kita tapi pasal dia.

Setiap kehidupan ada cerita yang berlainan. Jangan sesekali bandingkan kehidupan orang dengan kita. Mungkin dia kurang di satu bahagian tapi dia lebih dia satu bahagian lain. Begitu juga kita. Takde yang sempurna. Selagi mereka bahagia, biarkan. Tak perlu canang ke seluruh kampung pasal keluarga orang lain. Kita nampak sama tapi sebenarnya tak serupa.

MANA KITA TAU.

Kalau rumah yang kita selalu pergi, memang tak pernahnya kemas dan bersih, tegurlah cara baik. Kalau menegur pun tak tau nak cara baik, biarkan je la. Bukan rumah kita yang dia selerakkan…. Kan kan kan…. So, jangan stress dengan seleraknya rumah orang. Sebab kita tak tau mungkin ada orang lain pun sedang memperkatakan tentang kita.. MANA KITA TAU. Manusia tak maksum.


“Bagi Papan Putih, Dia Nak Conteng Situ. Habislah Atuk Kena Kemas.” Gelagat Anak Arwah Abam Bocey  Makin‘Kreatif’, Warganet Titip Doa!

Anak-anak yang sedang membesar memang banyak ragam. Kadang-kala pening dibuatnya nak melayan. lebih-lebih lagi yang sudah besar, macam-macam gelagat boleh dilihat. Ada yang suka bertanya, ada yang suka melompat dan tak kurang juga pantang dapat pen atau peralatan menulis, mula la habis dicontengnya.

Itulah situasi yang dialami oleh Norhidayah Mohd Ali Atau Hidayah yang merupakan isteri kepada Allahyarham Abam Bocey.

Dalam satu perkongsian di laman instagram, Hidayah memuat naiks atu video memaparkan gelagat si anaknya, Syed UIthman Hamzah Al-Juffrey yang aktif menconteng.

‘Kreativiti’ si anak bukan hanya pada papamn putih yang disediakan, bahkan Hamzah turut menjadikan lantai sebagai ‘mangsanya’ menconteng.

“Orang bagi papan putih, dia nak main conteng situ. Aduhai budak ni. Ini semua kerja dia, conteng-conteng kat sini. Habislah. Tengok tu, tak cukup besar lagi

“Orang bagi ni, nak conteng situ juga. Habislah nanti atuk kena kemas ni. adui adik adik. Inilah hasil dari tangan Hamzah,” kongsi hidayah lagi.

Menerusi video berdurasi hampir dua minit itu, Hidayah menunjukkan bagaimana lantai rumahnya yang dipenuhi dengan dakwat jenis marker berwarna hitam.

Dalam pada itu, ramai yang terhibur dengan gelagat Hamzah. Malah, ramai mendoakan semoha Hamzah menjadi anak yang bijak.

Moga jadi anak bijak ibu ayah


“Dan Akhirnya Isteri Pergi Meninggalkan Aku & Anak-Anak. Pernah Lalui Situasi Shuib, Perkongsian Bapa Tunggal Ni Bikin Sebak!

Berat mata memandang, berat lagi bahu yang memikul. Kehilangan Siti Sarah Raissuddin akibat Covid-19 meruntun jiwa masyarakat. Rata-rata berkongsi luahan dan rasa hati akibat pemergian Sarah yang secara tiba-tiba.

Ketika itu hanya Tuhan yang tahu perasaannya sebagai suami. sementelah anak-anak mereka masih kecil dan memerlukan belaian seorang ibu.

Aku pernah berada di tempat Shuib.
Isteri aku juga ditidurkan bila dia sudah mula sukar untuk bernafas sendiri. Bila paru-paru sudah mula dijangkiti dan mesin diperlukan untuk membantu pernafasan maka doktor tidurkan dia.

Sewaktu isterinya ditidurkan, peluang ketika itu 50-50 dan jujur mengakui dia cukup lemah dan tidak berdaya ketika itu.

Aku kena sign segala surat persetujuan terlebih dahulu. Yelah ditidurkan tu bunyinya lebih sedap berbanding dikomakan.
Bila koma, chances is 50-50. Entah bangun entah tidak.
3 hari aku gundah, 2 malam aku pasrah. Akulah manusia yang paling lemah dan helpless ketika itu.

Kerana itu, apabila isterinya pergi meninggalkannya dan anak-anak buat selama-lamanya, dia merasai apa yang Shuib lalui kerana pernah berada dalam situasi tersebut.

Dan akhirnya isteri aku pergi meninggalkan aku dan anak-anak.
Jangan ditanya apa perasaan aku.
Numb.
Just numb.
Shuib sekarang berada di tempat aku.

Akui Khairul lagi, perit dan sukarnya hanya Allah yang tahu. Hanya yang melalui akan tahu situasi demikian dan dia mendoakan semoga tiada yang perlu menghadapi situasi sepertinya.

Tempat yang menguji tahap keimanan dan kesabaran seorang hambaNya. Tempat yang sebolehnya aku doakan agar kalian tak perlu hadap dan rasainya.
Perit dan sukarnya hanya Allah yang tahu.

Update:
Innalillahiwainnailaihirojiun. Siti Sarah Binti Raissuddin telah menghembuskan nafas terakhir pada jam 5.13 pagi tadi. Semoga diampunkan segala dosanya dan ditempatkan dikalangan para syuhada.
#superdaddy

Pihak Majalah Keluarga sebelum ini pernah menemubual saudara Khairul yang berkongsi kenangan bersama arwah isterinya